96/478/EY: Komission päätös, tehty 10 päivänä tammikuuta 1996, EY:n perustamissopimuksen 85 artiklan soveltamismenettelystä (Asia IV/34.279/F3 - ADALAT) (Ainoastaan saksankielinen teksti on todistusvoimainen)



Virallinen lehti nro L 201 , 09/08/1996 s. 0001 - 0081



KOMISSION PÄÄTÖS, tehty 10 päivänä tammikuuta 1996, EY:n perustamissopimuksen 85 artiklan soveltamismenettelystä (Asia IV/34.279/F3 - ADALAT) (Ainoastaan saksankielinen teksti on todistusvoimainen) (96/478/EY) PÄÄTÖKSEN SISÄLTÖ I LUKU ASIASELOSTE I jakso Tuote 1. Tuotteen laatu 2. Markkinat, joilla ADALAT on 2.1. Sepelvaltimotauti 2.2. Verenpainetauti 2.3. Sydämen vajaatoiminta 3. Tuotteen merkittävyys 3.1. Bayerin päätuote a. Merkitys yhtymälle b. Päätuote eri jäsenvaltioissa sijaitsevien tytäryhtiöiden myyntistrategioissa 3.2. Markkinaosuudet a. Ranskassa b. Espanjassa c. Yhdistyneessä kuningaskunnassa d. 12 jäsenvaltion Euroopan unionissa e. Johtopäätökset 3.3. ADALATin rinnakkaistuonti a. Rinnakkaistuontia suosivat huomattavat hintaerot eri jäsenvaltioiden välillä b. Rinnakkaistuonnin merkitys c. Rinnakkaistuonnin kustannukset 3.4. Näkymät: ADALAT säilyy tulevaisuudessa yhtenä Bayerin päätuotteena II jakso Bayer III jakso Lääketukkuliikkeet 1. Yleistä 2. Tilanne Ranskassa 2.1. Markkinoilla toimivat tukkuliikkeet (1990) 2.2. Tukkuliikkeitä/jakelijoita koskeva lainsäädäntö 3. Tilanne Espanjassa 3.1. Markkinoilla toimivat tukkuliikkeet (1990) 3.2. Tukkuliikkeitä koskeva lainsäädäntö IV jakso Bayer Ranskan ja Bayer Espanjan pitkäaikaiset liikesuhteet tukkukauppaa harjoittavien asiakkaiden kanssa 1. Ranskassa 1.1. Liikesuhteiden alku 1.2. Tavanomaiset liikesuhteet 1.3. Laskutus 1.4. Menettelyt toimitusongelmissa 2. Espanjassa V jakso Esteet ADALATin rinnakkaisviennille Yhdistyneeseen kuningaskuntaan I. BAYER-YHTYMÄN SISÄINEN MENETTELY 1. Rinnakkaisvienti: jatkuva ongelma Bayerille 1.1. Useita vuosia kestänyt yleinen ongelma 1.2. Selvitykset ja tutkimukset rinnakkaisviennin ongelmasta 2. Bayer-yhtymän sisäinen rinnakkaistuontia koskeva täydellinen tietojärjestelmä 2.1. Rinnakkaistuontia koskevien tietojen jatkuva vaihto Bayerin eri yksiköiden välillä 2.2. Tiedon keskittäminen Leverkuseniin 2.3. Muut mahdollisuudet rinnakkaistuonnin tiedonvälityksessä 3. Yhtymän sisäiset muodolliset päätökset rinnakkaisviennin vähentämiseksi Yhdistyneeseen kuningaskuntaan II. STRATEGIAN TOTEUTTAMINEN YHTYMÄN SISÄLLÄ RANSKASSA JA ESPANJASSA 1. Ranska 1.1. Bayer Ranskan vientiä harjoittavien asiakkaiden yksilöinti 1.2. Toimitusten keskeyttäminen yksilöidyille asiakkaille 1.3. Bayer Ranskan virallinen perustelu: varaston loppuminen 1.4. Tukkuliikkeiden suhtautuminen Bayer Ranskaan 1.5. Tulokset 2. Espanja 2.1. Bayer Espanjan vievien asiakkaiden yksilöinti 2.2. Toimitusten keskeyttäminen yksilöidyille asiakkaille 2.3. Tukkuliikkeiden suhtautuminen Bayer Espanjan toimintaan 2.4. Tulokset 3. Yhdistynyt kuningaskunta: Yhdistyneeseen kuningaskuntaan rinnakkaintuontia harjoittavien yritysten yksilöiminen 4. Tulokset 4.1. Toimituksitta jääneiden tukkuliikkeiden valitukset 4.2. Bayerin kirjaamat tulokset II LUKU OIKEUDELLINEN ARVIOINTI I jakso Merkityksellisten markkinoiden määrittäminen1. Maantieteelliset markkinat 2. Tuotteiden markkinat 3. Merkitykselliset markkinat II jakso 85 artiklan 1 kohta 1. Sopimus 1.1. Vientikielto a. Järjestelmä vientiä harjoittavien tukkuliikkeiden paljastamiseksi b. Bayer Ranskan ja Bayer Espanjan vähittäinen toimitusten määrän vähentäminen tukkuliikkeille, jotka vievät osan tai kaikki näistä tuotteista ulkomaille c. Johtopäätökset 1.2. Vientikielto liitetään Bayer Ranskan ja Bayer Espanjan pitkäaikaisiin asiakassuhteisiin niiden tukkuliikkeiden kanssa a. Ennakkotapaus Sandoz b. Pitkäaikaiset liikesuhteet c. Vientikiellon asettaminen pitkäaikaisten liikesuhteiden puitteissa 1.3. Yleinen johtopäätös 2. Kilpailunrajoitus 2.1. Kilpailunrajoituksen tarkoitus ja vaikutukset 2.2. Huomattava kilpailunrajoitus 3. Jäsenvaltioiden väliselle kaupalle aiheutettu huomattava vahinko 4. Johtopäätökset III jakso Bayerin esittämät perustelut 1. Perustelu varaston hetkellisestä loppumisesta 2. Perustelu lainsäädännön asettamista velvoitteista kotimaanmarkkinoiden toimituksiin 3. Perustelu ADALAT-RETARDin patenttisuojasta IV jakso 85 artiklan 3 kohta V jakso Rikkomuksen kesto 1. Espanjan tapauksessa 2. Ranskan tapauksessa VI jakso Asetuksen N:o 17 3 artikla VII jakso Päätöksen osoitus VIII jakso Asetuksen N:o 17 15 artikla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon 6 päivänä helmikuuta 1962 annetun neuvoston asetuksen N:o 17 (Euroopan yhteisön perustamissopimuksen 85 ja 86 artiklan ensimmäinen soveltamisasetus) (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 3 artiklan, 15 artiklan 2 kohdan ja 16 artiklan 1 kohdan, ottaa huomioon komission 26 päivänä syyskuuta 1994 tekemän päätöksen aloittaa tätä asiaa koskeva menettely, on antanut asianomaisille yrityksille tilaisuuden esittää huomautuksensa komission niitä vastaan esittämistä väitteistä asetuksen N:o 17 19 artiklan 1 kohdan mukaan liittyen neuvoston asetuksen N:o 17 19 artiklan 1 ja 2 kohdassa tarkoitetuista kuulemisista 25 päivänä heinäkuuta 1963 annettuun komission asetukseen N:o 99/63/ETY (2), ja on kuullut kilpailunrajoituksia ja määräävää markkina-asemaa käsittelevää neuvoa-antavaa komiteaa, sekä katsoo, että I LUKU ASIASELOSTUS (3) 1 JAKSO Tuote 1. Tuotteen laatu 1) ADALAT (Ranskassa ADALATE) on lääkkeiden tuotevalikoiman merkki, jossa pääasiallisena vaikuttavana aineena on nifedipiini. Tällä aineella on merkittäviä farmakologisia ominaisuuksia.2) ADALAT-tuotemerkkiin sisältyy seuraava tuotevalikoima: - kapseli (5 mg, 10 mg, 20 mg) - tabletti (20 mg) - pitkävaikutteinen tabletti (10 mg, 20 mg, 5+15 mg) - kerran päivässä otettava tabletti (30 mg, 60 mg) 3) Näitä valmisteita markkinoidaan Saksan liittotasavallassa, Ranskassa, Espanjassa ja Yhdistyneessä kuningaskunnassa seuraavasti: ">TAULUKON PAIKKA> " 1 4) ADALAT-tuotteita valmistetaan myös sairaalakäyttöön tarkoitettuna liuoksena. Nämä tuotteet eivät kuulu tämän päätöksen soveltamisalaan, joka rajoittuu kolmessa seuraavassa valtiossa myytäviin ADALAT-tuotteisiin: Ranska, Espanja ja Yhdistynyt kuningaskunta. Tästä syystä vain kaksi seuraavaa tuotetta ADALAT-tuotevalikoimasta kuuluu tämän päätöksen soveltamisalaan: 10 mg:n kapseli (myynnissä Yhdistyneessä kuningaskunnassa ja Espanjassa ADALAT-nimisenä, Ranskassa ADALATE-nimisenä) sekä 20 mg:n pitkävaikutteinen (eli hitaasti imeytyvä) tabletti (myynnissä Yhdistyneessä kuningaskunnassa ja Espanjassa ADALAT RETARD -nimisenä, Ranskassa ADALATE 20 mg LP -nimisenä). Kuten jäljempänä esitettyjen seikkojen perusteella voidaan todeta, pääasiassa ADALAT RETARD on merkittävimpien vientirikkomusten kohteena. Itse asiassa tähän tuotteeseen kohdistuva kysyntä on lääketieteellisistä syistä suurinta. Jäljempänä "ADALAT"-nimeä käytetään tarkoittamaan kumpaakin tuotetta. 5) Ranskassa ADALATE 10 mg -tuote on ollut laillistettu toukokuusta 1979, ADALATE 20 mg LP -tuote vuodesta 1985. Näitä kahta tuotetta valmistaa, pakkaa ja markkinoi BAYER Pharma SA (Ranska) (4). 6) Espanjassa ADALAT ja ADALAT Retard -tuotteet ovat olleet laillistettuja tammikuusta 1986. Näitä kahta tuotetta valmistaa, pakkaa ja markkinoi Qubmica Farmacéutica Bayer SA (Espanja) (5). 7) Bayer ilmoittaa, että ADALAT-RETARD 20 mg -tuotteelle haettiin Yhdistyneessä kuningaskunnassa patenttia 1980-luvun alussa ja se myönnettiin lopullisesti vuoden 1995 alussa. 2. Markkinat, joilla ADALAT on 8) ADALAT kuuluu lääkeryhmään, jota kutsutaan "kalsiuminestäjiksi" ja joka on tarkoitettu sydän- ja verisuonitautien hoitoon, jotka voidaan jaotella kolmeen alaryhmään: sepelvaltimotauti, verenpainetauti ja sydämen vajaatoiminta. Näistä sairauksista viimeksi mainittu muodostaa vain vähäisen markkina-alueen Bayerille (6). "Vertailtaessa kahta tällä hetkellä Bayerille merkittävää markkina-aluetta, sepelvaltimotautia ja verenpainetautia, on selvää, että verenpainetaudin hoitoon tarkoitettujen lääkkeiden markkinat ovat selvästi potentiaalisimmat. Verenpainetaudin hoitoon tarkoitettujen lääkkeiden markkinat ovat viime vuosina kasvaneet huomattavasti ja kasvun odotetaan jatkuvan. (. . .) Sitä vastoin sepelvaltimotaudin hoitoon suunnattujen lääkkeiden markkinoilla on odotettavissa vain vähäistä kasvua." 2 2.1. Sepelvaltimotauti 9) Sepelvaltimotaudille tyypillisiä ovat kohtaukset, joissa potilas tuntee voimakasta puristavaa kipua sydämen alueella. Käytettäviä lääketyyppejä on kolme erilaista: kalsiuminestäjät, nitraatit ja beetasalpaajat. "Tuottoja vertailtaessa johtava tuoteryhmä ovat kalsiuminestäjät. Ne ovat säilyttäneet johtoasemansa vuodesta 1985, vuonna 1989 niiden markkinaosuus oli 40 prosenttia (34 % vuonna 1985). (. . .) (Euroopassa) johtavan tuoteryhmän muodostavat kalsiuminestäjät (34 %) (. . .): >TAULUKON PAIKKA> Vuodesta 1988 vuoteen 1989 ADALATin markkinaosuus viidessä Euroopan maassa on hieman pienentynyt (Ranska, Iso-Britannia, Saksa, Italia, Espanja) pääasiassa nifedipiini- ja diltiatseemituotteiden yleisen kilpailun vuoksi." 3 2.2. Verenpainetauti 10) Verenpainetauti on sydänsairaus, jossa paineen lisääntyminen valtimoissa kohottaa verenpainetta. "Verenpainetaudin hoitoon tarkoitettujen lääkkeiden (maailman)markkinat muodostavat farmasian suurimman markkina-alueen, jonka kasvuluvut ovat viiden viime vuoden aikana olleet noin 10 prosenttia vuodessa; kasvu 10,9 miljardista Saksan markasta vuonna 1985 14,5 miljardiin Saksan markkaan vuonna 1989." 4 11) Seuraavaa neljää eri lääketyyppiä käytetään: ACE-estäjiä (angiotensiinia konvertoiva entsyymi), beetasalpaajia, kalsiuminestäjiä ja diureetteja. "ACE-estäjät ovat, tarkasteltuna tulojen tasolla, hallitsevia markkinajohtajia koko Euroopassa. Hallitseva markkina-asema on erityisesti ominaista Välimeren maiden markkinoilla, kuten Italiassa ja Espanjassa, kun taas Isossa- Britanniassa ja Saksassa kalsiuminestäjät ja beetasalpaajat ovat huomattavasti vahvemmassa asemassa, kuten seuraavasta taulukosta ilmenee: >TAULUKON PAIKKA> " 5 Eurooppa ja Yhdysvallat muodostavat yli 70 prosenttia maailmanmarkkinoista. 2.3. Sydämen vajaatoiminta 12) Sydämen vajaatoiminta merkitsee sydänverisuonten vajaatoimintaa ja siitä seuraavia verenkierron häiriöitä. "Sydämen vajaatoiminnan hoitoon tarkoitettujen lääkkeiden maailmanmarkkinoiden arvioitiin vuonna olevan 1989 3,2 miljardia Saksan markkaa. (. . .): >TAULUKON PAIKKA> " 6 Tämän sairauden hoitamiseen tarkoitettujen lääkkeiden maailmanmarkkinoista Eurooppa muodostaa 40 prosenttia (Japani 14 %, Pohjois-Amerikka 33 %, muut 13 %). 3. Tuotteen merkittävyys 13) ADALAT-tuote oli maailman 40 suosituimman lääketuotteen listalla sijalla 9 vuonna 1992, jolloin sen maailmanlaajuinen myynti kohosi [. . .] (7) miljoonaan Yhdysvaltain dollariin (noin [. . .] miljoonaa ecuun). 3.1. Bayerin päätuote a. Merkitys yhtymälle 14) Bayerin johdon vuosikertomuksessa (1990) kerrotaan: "Hyvin tehokkaat kalsiuminestäjät ovat eräs merkittävimmistä sepelvaltimotaudin ja verenpainetaudin hoitomuodoista. Meidän ADALAT-tuotettamme-nifedipiinimolekyyli a - jota on kokeiltu jo useiden vuosien ajan, on nykyisin saatavana yli sadassa maassa (. . .)." 7 15) Jäljempänä kertomuksessa vahvistetaan, että ADALAT on Bayerin merkittävin tuote: "Ciprobaysta (. . .) on muodostunut lyhyessä ajassa ADALATEn jälkeen merkittävin farmasian alan erikoistuotteemme." 8 16) Bayerin sisäinen kertomus vahvistaa, että ADALAT on Bayerin päätuote: "Bayerin viimeaikainen imago sydän- ja verisuonitautilääkkeiden markkinoilla on perustunut paljolti ADALATin menestykseen, joka nykyisin kuuluu johtaviin tuotteisiin verenpaine- ja sepelvaltimotaudin hoitoon tarkoitettujen lääkkeiden markkinoilla ja on tavanomainen vertailukohde tutkijoille ympäri maailmaa." 9 17) Toisessa kertomuksessa mainitaan, että ADALAT on liikevaihdoltaan Bayerin suurin tuote ([. . .] miljoonaa Saksan markkaa vuonna 1991 - noin [. . .] miljoonaa ecua - josta 7 prosenttia kasvua verrattuna vuoteen 1990). 18) ADALAT muodosti 1990 [. . .] yhtymän reseptilääkkeiden liikevaihdosta ja [. . .] ryhmän liikevaihdosta sydän- ja verisuonitautilääkkeiden alalla. 19) Useammat lähteet kuvaavat ADALATin ominaisuuksia, jotka tekevät tästä tuotteesta "johtavan tuotteen, jolla on vahva identiteetti". 10 Nämä tuotteen ominaisuudet ovat seuraavia: "- perustana kalsiuminestäjät - taattu teho - voidaan käyttää hoidettavaan tautiin liittyvien sairauksien yhteydessä - helppokäyttöisyys - hyvä siedettävyys - Bayerin tuote". 11 b. Päätuote eri jäsenvaltioissa sijaitsevien tytäryhtiöiden myyntistrategioissa 20) Espanjassa ADALAT on Bayer Espanjan myydyin tuote. Vuonna 1992 Bayer Espanjan liikevaihdosta ADALATin (kaikki tuotteet) osuus oli [. . .] kokonaisliikevaihdosta ja [. . .] sydän- ja verisuonitautilääkkeiden liikevaihdosta. 21) Ranskassa ADALATEn myynti muodosti vuonna 1992 [. . .] prosenttia kokonaisliikevaihdosta ja [. . .] sydän- ja verisuonitautilääkkeiden liikevaihdosta. 22) Yhdistyneessä kuningaskunnassa ADALAT oli selvästi Bayer UK:n myydyin tuote vuonna 1992. ADALAT muodosti itse asiassa vuonna 1992 [. . .] Bayer UK:n kokonaisliikevaihdosta ja lähes [. . .] sydän- ja verisuonitautilääkkeiden liikevaihdosta. 3.2. Markkinaosuudet 23) Vain tämän päätöksen soveltamisalaan kuuluvat valtiot käsitellään tässä ottaen huomioon, että farmakologian alalla markkinat ovat kansallisia (ks. jäljempänä 150, 151 ja 152 kohta). Tämän päätöksen tarpeita varten markkinaosuudet on esitetty suhteessa tuotteen pääasiallisiin hoidollisiin käyttötarkoituksiin (= sairaudet, sydämen vajaatoiminta ja verenpaine). a. Ranskassa 24) Bayer on ilmoittanut seuraavat markkinaosuudet: - sepelvaltimotaudin hoitoon tarkoitettujen lääkkeiden markkinoilla ADALATEn (kapselit + Retard) markkinaosuus on 5,1 prosenttia - verenpainetaudin hoitoon tarkoitettujen lääkkeiden markkinoilla ADALATEn markkinaosuus on 4,1 prosenttia.b. Espanjassa 25) Bayer on ilmoittanut seuraavat markkinaosuudet: - sepelvaltimotaudin hoitoon tarkoitettujen lääkkeiden markkinoilla ADALATin markkinaosuus on 7,4 prosenttia- verenpainetaudin hoitoon tarkoitettujen lääkkeiden markkinoilla ADALATin markkinaosuus on 8,7 prosenttia. c. Yhdistyneessä kuningaskunnassa 26) Bayer on ilmoittanut seuraavat markkinaosuudet: - sepelvaltimotaudin hoitoon tarkoitettujen lääkkeiden markkinoilla ADALATin markkinaosuus on 19,6 prosenttia - verenpainetaudin hoitoon tarkoitettujen lääkkeiden markkinoilla ADALATin markkinaosuus on 16,6 prosenttia. d. 12 jäsenvaltion Euroopan yhteisössä 27) Bayer on ilmoittanut seuraavat markkinaosuudet: - sepelvaltimotaudin hoitoon tarkoitettujen lääkkeiden markkinoilla ADALATin markkinaosuus on 7,6 prosenttia - verenpainetaudin hoitoon tarkoitettujen lääkkeiden markkinoilla ADALATin markkinaosuus on 5,8 prosenttia. e. Johtopäätökset 28) On huomattava, että lääkkeiden alalla lääkärit ja potilaat ovat usein hyvin merkkiuskollisia, erityisesti kroonisten sairauksien hoidossa. Tämä pitää paikkansa myös ADALATin kohdalla, joka hyötyy Bayerin maineesta ja jota pidetään maailmanlaajuisesti eräänä merkittävimmistä lääkkeistä kyseessä olevien sairauksien hoitoon. Silloin kun lääkäri erityisesti määrää ADALAT-tuotetta, on usein vaikea ottaa huomioon korvaavaa kilpailevaa tuotetta, esimerkiksi toista tuotemerkkiä, enemmänkin psykologisista (potilaan epäröinti) kuin säännöistä johtuvista syistä (joissakin maissa apteekkarit eivät lain mukaan voi korvata lääkärin erityisesti määräämää lääkettä toisella tuotteella, jolla on vastaavanlaiset hoito- ominaisuudet). Tämä tekijä antaa Bayerin ADALAT-tuotteen saavuttamille markkinaosuuksille oman erityispiirteensä, varsinkin kun nämä markkinaosuudet ovat jo suhteellisen merkittäviä, erityisesti Yhdistyneessä kuningaskunnassa. 3.3. ADALATin rinnakkaistuonti a. Rinnakkaistuontia suosivat huomattavat hintaerot eri jäsenvaltioiden välillä 29) Lukuisat Bayerin eri toimipisteistä löydetyt asiakirjat, jotka ovat olleet tutkimuksen kohteena, antavat tietoja ADALAT-tuotteiden hinnoista eri maissa. Esimerkiksi eräässä asiakirjassa vertaillaan 14 päivänä lokakuuta 1991 voimassa olleita hintoja eri maiden välillä seuraavasti: ">TAULUKON PAIKKA> >TAULUKON PAIKKA> " 12 30) Lukuisissa asiakirjoissa toistetaan nämä tiedot laskemalla tiettyjen maiden välisten hintojen erot. Käsinkirjoitetut huomautukset osoittavat selvästi erot edullisten hintojen maiden ja Yhdistyneen kuningaskunnan välillä. 31) Viimeisin asiakirjoista (18.3.1992) sisältää seuraavia hintavertailuja: " Kauppahintojen vertailu / alueittainen erottelu >TAULUKON PAIKKA> >TAULUKON PAIKKA> " 13 Tämän taulukon perusteella voidaan erityisesti havaita, että ADALAT RETARD 20 mg -tuotteen hinta on Espanjassa, pakkauksesta riippuen, 35-47 prosenttia edullisempi kuin Yhdistyneessä kuningaskunnassa, Ranskassa hinta on 24 prosenttia edullisempi. ADALAT kapseli 10 mg -tuotteen hinta, pakkauksesta riippuen, on Espanjassa 48-55 prosenttia alempi kuin Yhdistyneessä kuningaskunnassa käytössä olevat hinnat. Ranskassa hinta on Yhdistyneen kuningaskunnan hintaa 39-45 prosenttia alempi. b. Rinnakkaistuonnin merkitys i) Rinnakkaistuonnin alkuperä 32) Lukuisissa tarkastuksen kohteena olleissa Bayerin eri toimipisteistä peräisin olevissa kuukausittain tarkistettavissa tilastoasiakirjoissa kirjataan säännöllisesti rinnakkaistuonnin määrä ja alkuperämaa. 33) Seuraavassa taulukossa esitetään rinnakkaistuonnin alkuperämaita vuosina 1990 ja 1991 kuvaavat prosentuaaliset osuudet. Taulukko on yhteenveto rinnakkaistuonnista saatavissa olevista tiedoista näiden kahden vuoden ajalta. ">TAULUKON PAIKKA> " ii) Rinnakkaistuonnin markkinaosuudet 34) Rinnakkaistuonnin markkinaosuudet (Eurooppa) ovat seuraavat: ">TAULUKON PAIKKA> " 15 c. Rinnakkaistuonnin kustannukset 35) Lukuisissa asiakirjoissa rinnakkaistuonti esitetään eräänä ADALAT-tuotteen "heikkona kohtana" tai "uhkana sille". Kuten edellä on esitetty, Yhdistynyt kuningaskunta on hintasyiden vuoksi eräs rinnakkaistuonnin etuoikeutettuja kohteita. Vuonna 1989 ABPI:n (Association of British Pharmaceutical Industry) kertomuksessa todettiin: "Rinnakkaistuonnin yleiset vaikutukset ovat haitallisia Yhdistyneen kuningaskunnan taloudelle (. . .)meidän suora arviomme Yhdistyneen kuningaskunnan tuottajien rinnakkaistuonnin aiheuttamista tappioista kotimaanmyynnille vuonna 1987/8 oli 350 miljoonaa Englannin puntaa, joka muodosti 0,1 prosenttia vuoden 1987 bruttokansantuotteesta." 16 Vuonna 1992 eräässä Bayer UK:n kertomuksessa todettiin: "Rinnakkaistuonnin aiheuttamat arvioidut tappiot Yhdistyneen kuningaskunnan markkinoilla ovat 1,4 miljardia Englannin puntaa, jos koko vapaakauppa ja rajoittamaton tuonti halpojen kustannusten maista huomioidaan." 17 3.4. Näkymät: ADALAT säilyy tulevaisuudessa yhtenä Bayerin päätuotteena 36) Seuraavasta asiakirjasta ilmenevät Bayerin ADALAT-valmisteelle asettamat tavoitteet: "Bayer cardiovascularin tavoitteena on tehdä ADALATista tuote numero [. . .] sydän- ja verisuonitautien (sepelvaltimo- ja verenpainetauti) hoidossa käteisellä maksettavien ja reseptipakon alaisena tuotteena vuoteen [. . .] mennessä." 18 Bayer-yhtymän vuosikertomus (1992) vahvistaa onnistumisen ADALAT-tuotteelle asetettujen päämäärien saavuttamisessa: "Olemme jatkuvasti kehittäneet liikevaihdoltaan suurinta tuotettamme, sydän- ja verisuonitautilääke ADALATia, (. . .). Näin olemme vahvistaneet johtavaa asemaamme sydän- ja verisuonitautilääkkeiden maailmanmarkkinoilla." 19 II JAKSO Bayer 37) Bayer on kansainvälinen erittäin monialainen kemianteollisuuden yhtymä. Se harjoittaa liiketoimintaa noin 180 maassa kuudella eri alalla: polymeerit, orgaaninen kemia, teollisuuden tuotteet, terveydenhoito, maatalous ja tietotekniikka. Bayer-yhtymän liikevaihto kohosi 41 195 miljoonaan Saksan markkaan vuonna 1992 (noin 22 029 miljoonaa ecua). Terveydenhoitoalan liikevaihto oli vuonna 1992 7 198 miljoonaa Saksan markkaa (noin 3 849 miljoonaa ecua). Farmakologian Bayer-yhtymä oli 1991/1992 maailman kahdeksanneksi suurin yritys 4 309,1 miljoonan Yhdysvaltain dollarin suuruisilla myyntituotoilla (noin 3 264 miljoonaa ecua). III JAKSO Lääketukkuliikkeet 1. Yleistä 38) Lääketuotteiden jakelussa Euroopassa käytetään kolmea eri kanavaa: sairaaloita, apteekkeja ja rohdoskauppoja sekä tukkuliikkeitä. Sairaalat hankkivat lääkkeet yleensä suoraan laboratorioista tai ostoryhmittymien välityksellä. Sairaalat turvautuvat tukkuliikkeisiin vain poikkeustapauksissa. Poikkeuksena mainittakoon Yhdistynyt kuningaskunta, jossa sairaalat ovat lain mukaan velvollisia hankkimaan lääkkeet tukkuliikkeiltä. Yhteisössä (12 jäsenvaltiota) on noin 6 000 sairaalaa. Lääketuotteiden myynnistä sairaaloiden osuus on Ranskassa noin 11 prosenttia, Espanjassa 12 prosenttia ja Yhdistyneessä kuningaskunnassa 5 prosenttia. Apteekit ja rohdoskaupat hankkivat vähän tarvitsemistaan lääketuotteista suoraan laboratorioista. Yhteisössä (12 jäsenvaltiota) on tällä hetkellä 103 500 apteekkia ja 14 650 rohdoskauppaa. Lääkkeiden suoramyynti apteekkeihin muodostaa Ranskassa 7 prosenttia, Espanjassa 3 prosenttia ja Yhdistyneessä kuningaskunnassa 19 prosenttia myynnistä. Lääketuotteiden tukkuliikkeet toimivat sen vuoksi yhteisössä (12 jäsenvaltiota) pääasiallisina väliportaina laboratorioiden ja vähittäiskauppiaiden välillä. Eurooppalaiset tukkukauppiaat, noin 500, jakavat näin 90 prosenttia lääkkeistä. Lääketuotteet muodostavat 75-95 prosenttia niiden liikevaihdosta, ja kate on 9,7 ja 16,5 prosentin välillä. 2. Tilanne Ranskassa 2.1. Markkinoilla toimivat tukkuliikkeet (1990) (39) ">TAULUKON PAIKKA> " 20 2.2. Tukkuliikkeitä/jakelijoita koskeva lainsäädäntö 40) Ranskan lainsäädännöstä (8) tukkuliikkeisiin/jakelijoihin sovelletaan seuraavia säännöksiä: - kansanterveyslain (Code de la Santé publique) (9) L 596, L 596-1, L 598, L 599, ja L 600 artiklaa, - erinäiset artiklat, jotka koskevat farmaseuttisten tuotteiden tuotantolaitoksia ja tukkumyyntiä, kansanterveyslain R.5105-R.5516 artiklat, - 3 päivänä lokakuuta 1962 annettu määräys (arrêté) (10) tukkuliikkeiden/jakelijoiden velvollisuuksista lääkkeiden jakelussa apteekeille. Tässä lainsäädännössä edellytetään seuraavaa: - vastuullinen apteekkari (L 596 artikla) - lääkealan toiminnan (lääkkeiden tukkumyyntiä harjoittavan) aloittaminen edellyttää viranomaisten lupaa (L 598 artikla) - lääkealan yritysten tulee toimia sellaisilla edellytyksillä, jotka takaavat yleisen terveyden (erityisvarustellut tilat, materiaalin saatavuus, tarvittavat välineet ja henkilökunta) (R.5115-6 artikla) - tukkuliikkeillä/jakelijoilla on oltava riittävän suuri lääkevarasto, jotta jakelu kiinnostuneille apteekeille olisi varmistettu (R. 5115-6 artiklan kohta 3) - tätä viimeksimainittua artiklaa on täydennetty 3 päivänä lokakuuta 1962 annetulla asetuksella, jossa määrätään, että "kaikkien farmaseuttisten tuotteiden tukkuliikkeiden (. . .) kuten myös niiden eri toimipisteiden tulee ylläpitää jatkuvasti erikoislääkkeiden varastoa, jotta varmistettaisiin jokaisen tavanomaiseen asiakaskuntaan ja niiden toimialueelle kuuluvien apteekkien kuukausittaisen tarpeen mukainen jakelu. Tämän lääkkeiden varaston tulee vastata erityistuotteiden `valikoimaa`, joka käsittää vähintään kaksi kolmasosaa todellisuudessa käytetyistä erityistuotteista ja sen määrien tulee vastata edellisen vuoden kuukausittaisen liikevaihdon keskiarvoja (1 artikla). Kaikkien farmaseuttisten tuotteiden tukkuliikkeiden sekä niiden eri toimipisteiden tulee voida varmistaa niiden tavanomaiseen asiakaskuntaan kuuluville ja toimialueelle kuuluville apteekeille niiden käyttämien erityistuotteiden toimitus sekä niiden `valikoimaan` kuuluvien erityistuotteiden toimitus 24 tunnin kuluessa tilauksen vastaanottamisesta. Niiden tulee seurata tuotteiden jakelua, jotta vältyttäisiin varaston hetkelliseltä loppumiselta (2 artikla). Edellä 2 artiklassa mainittu toimialue koostuu siitä maantieteellisestä alueesta, jolla farmasia-alan tuotteiden tukkumyynnistä vastuussa olevan apteekkari tai farmasian alan tuotteiden tukkukauppaa harjoittavan yrityksen toimipiste ilmoittaa harjoittavansa liiketoimintaa (3 artikla)." 21 41) Ranskan lainsäädännössä ei kielletä vientiä. Tätä lakitekstiä tarkastelemalla ei ole johdettavissa mitään epäsuoraa viittausta viennin esteille. Täten on selvää, että lainsäätäjän näkökulmasta vienti on sallittua. Tulkinta ja käytäntö ovat aina tärkeitä. Vuonna 1992 säädetty uusi laki ja sen soveltamista koskevat säädökset tarkentavat kysymystä tässä mielessä ja toistavat suoraan sen mitä laissa säädetään epäsuorasti: Ranskan laki antaa tukkuliike-jakelijoille apteekeille myytävien lääkkeiden jakelun monopolin. Tämän monopolin vastineeksi laki asettaa joitakin velvoitteita yleisen edun palvelemiseksi. Euroopan yhteisön alue on lain perusteella yhdenmukainen Ranskan alueeseen nähden, joten tukkuliikkeillä/jakelijoilla on kaikki mahdollisuudet, kunhan julkiset velvoitteet on hoidettu, harjoittaa vientiä muihin Euroopan yhteisön maihin. 42) Tuottajia kohtaan ei ole asetettu mitään oikeudellista velvoitetta toimittaa tukkuliikkeille tai kotimaan markkinoille. 3. Tilanne Espanjassa 3.1. Markkinoilla toimivat tukkuliikkeet (1990) (43) ">TAULUKON PAIKKA> " 22 3.2. Tukkuliikkeitä koskeva lainsäädäntö 44) Espanjan farmasian alan tukkuliikkeisiin sovellettava lainsäädäntö perustuu 7 päivänä huhtikuuta 1964 (11) annettuun ministeriön päätökseen, jota täydentää 5 päivänä toukokuuta 1965 (12) annettu ministeriön päätös. Vuonna 1990 tuli voimaan lääkkeistä annetun lain täydennys, joka tarkentaa aikaisempaa lakia muuttamatta sitä (13). Tämä laki sisältää Ranskan lainsäädäntöön verrattavissa olevia säädöksiä: - on oltava vastuullinen apteekkari (luku IV, 14 artikla ja sitä seuraavat artiklat vuoden 1964 ministeriön päätös) - lääkealan toiminnan aloittaminen edellyttää viranomaisten lupaa (luku I, 1 artikla ja sitä seuraavat artiklat, vuoden 1964 ministeriön päätös) - lääkealan yritysten tulee toimia sellaisilla edellytyksillä, jotka takaavat yleisen terveyden (luku II, 9 artikla ja sitä seuraavat artiklat, vuoden 1964 ministeriön päätös) - tukkuliikkeillä tulee olla jatkuvasti riittävä varasto sillä alueella, jolla ne harjoittavat toimintaansa (luku III, 12 artikla, vuoden 1964 ministeriön päätös). Vuonna 1964 käsite "alue" oli maakunta. Nykyisin sillä tarkoitetaan autonomista aluetta. Riittävä varasto on määritelty vuonna 1965 julkaistussa asetuksessa esitetyssä luettelossa. Tätä luetteloa ei ole tarkistettu sitten vuoden 1965. 45) - Espanjan laki ei sisällä velvoitteita toimituksista apteekeille. - 1990 säädetty laki vahvistaa vientiin liittyen aikaisemman käytännön vahvistamalla selvästi 82 artiklassa lääkealan tukkuliikkeiden oikeuden vientiin. 46) - Tuottajia ei lainsäädännöllisesti velvoiteta toimituksiin tukkuliikkeille tai kotimaanmarkkinoiden hoitamiseen. IV JAKSO Bayer Ranskan ja Bayer Espanjan pitkäaikaiset liikesuhteet tukkukauppaa harjoittavien asiakkaiden kanssa 1. Ranskassa 47) Bayer Ranska on pitkäaikaisessa liikesuhteessa tukkuliikkeisiin, jotka tilaavat säännöllisesti ADALATEa ja muita lääkkeitä voidakseen toimittaa tuotteita apteekeille tyydyttääkseen niiden kysynnän. Tuottajan suorat toimitukset apteekeille ovat harvinaisia, eivätkä ne kuulu Bayer Ranskan yleiseen markkinointipolitiikkaan. Lääkealan tuotteiden tukkuliikkeet ovat siten Bayer Ranskan luonnollisia asiakkaita, joille Bayer Ranska toimittaa pyynnöstä, paitsi poikkeustapauksista. Kaikkia kolmea Ranskan merkittävintä tukkuliikettä, OCP:tä, CERP Rouenia ja CERP Lorrainea (nämä kolme edustavat vähintään 80:tä prosenttia markkinoista), koskevat samantapaiset menettelytavat: 1.1. Liikesuhteiden alku 48) - OCP:n ja Bayer Ranskan välinen kauppa alkoi vuosisadan alussa. Liikesuhteet solmittiin, kun yritykset perustettiin eivätkä ole sittemmin katkenneet. Tukkuliike/-jakelija on etuoikeutettu ja luonnollinen asiakas kaikille lääkealan tuotteiden tuottajille, jotka haluavat toimittaa tuotteitaan Ranskaan. - CERP Rouen on antanut vastaavanlaisia tietoja: liikesuhteet solmittiin CERP Rouenin perustamisvuotena 1919. Sen jälkeen Bayer Ranska on aina toimittanut CERP Rouenille. - CERP Lorraine on antanut vastaavanlaisia tietoja: liikesuhteet solmittiin CERP Lorrainen perustamisvuotena 1935, eivätkä ne ole sittemmin katkenneet sinä aikana, minkä CERP Lorraine ja Bayer Ranska ovat toimineet Ranskassa. 1.2. Tavanomaiset liikesuhteet 49) - OCP tilaa tavallisesti puhelimitse. Bayer Ranska lähettää myöhemmin laskun. Maksuaika on tavallisesti 90 päivää. - CERP Rouen tilaa tavallisesti kerran viikossa sähköpostin välityksellä. Bayer Ranska toimittaa tilauksen yleensä muutaman päivän kuluttua, harvemmin yli viikon kuluttua. CERP Rouen tekee vastaanottoilmoituksen, joka mahdollistaa toimituksen vahvistamisen. Bayer Ranska lähettää myöhemmin laskun. - CERP Lorrainen tilaukset erotellaan yleensä niiden määräpaikan mukaan: Ranskaan suunnatut tilaukset hoidetaan automaattisesti "jakeluketjun" avulla, jonka tietokone välittää automaattisesti tilaukset varaston mukaisesti. Vientiin tarkoitetut tilaukset (Euroopan yhteisö ja kolmannet maat) hoidetaan eri tavoin, koska ne riippuvat ulkomaisen asiakkaan tilauksesta, jonka tarpeita CERP Lorraine ei pysty aina arvioimaan tarkasti etukäteen. Sen vuoksi nämä tilaukset toimitetaan Ranskan tilauksista erillään. Tavallisesti kaikki tilaukset tehdään telekopiolaitteella tai puhelimitse, harvemmin tavallisella kirjeellä. Bayer Ranska lähettää jälkeenpäin laskun. 1.3. Laskutus 50) Bayer Ranskan tukkukauppaa harjoittaville asiakkaille lähettämissä laskuissa on tavallisia myyntiin liittyviä ehtoja sisältäviä määräyksiä. Ranskankielisen laskun etusivun vasemmassa alalaidassa on selkeä isoin kirjaimin kirjoitettu viite toiselle puolelle (tekstissä ranskaksi): "Katso kääntöpuolta, jossa ovat yleiset myyntiehtomme" 23 Nämä ehdot ovat puolueettomia; ne ovat tavanomaisia tuotteiden hankintaa koskevia määräyksiä. 1.4. Menettelyt toimitusongelmissa 51) "Tavanomaiset" toimitukseen liittyvät ongelmat hoidetaan yleensä puhelimitse. Tähän kyseessä olevaan asiaan liittyvien "erityisten" ongelmien yhteydessä kaikki tukkuliikkeet ovat soittaneet valitussoittoja, lähettäneet (harvemmin) valituskirjeitä ja eräissä tapauksissa jopa lähettäneet tilauksensa kirjattuina yrittäessään (turhaan) pakottaa Bayer Ranskan toimituksiin. Nämä seikat toistetaan jäljempänä käsiteltäessä tarkemmin toimituskatkoksia ja niiden syitä, jotka ovat tämän päätöksen kohteena. 2. Espanjassa 52) Tilanne on samankaltainen kuin Ranskassa: Pitkäaikaisiin liikesuhteisiin liittyvä yhteydenpito lääkealan tuotteiden tukkuliikkeiden ja Bayer Espanjan välillä on säännöllistä ja toistuvaa. Tilaukset tehdään yleensä puhelimitse tai sähköpostitse ja laskutus hoidetaan jälkikäteen.Espanjankielisessä laskussa kohta "conditiones de venta" 24, myyntiehdot, ilmaisee, että "tavaran hyväksyminen merkitsee jäljempänä oleviin toimitusehtoihin suostumista" 25 Tämän jälkeen esitetään tavanomaiset myyntiehdot. V JAKSO Esteet ADALATin rinnakkaisviennille Yhdistyneeseen kuningaskuntaan I. BAYER-YHTYMÄN SISÄINEN MENETTELY 1. Rinnakkaisvienti: jatkuva ongelma Bayerille 1.1. Useita vuosia kestänyt yleinen ongelma 53) Lukuisista asiakirjoista käy ilmi pysyvä ongelma, jonka ADALAT-tuotteen rinnakkaistuonti, erityisesti Yhdistyneeseen kuningaskuntaan, aiheuttaa. 54) Esimerkiksi vuonna 1988 eräässä Bayer UK:n sisäisessä muistiossa todetaan: "Rinnakkaistuonnin aivoriihi" "Tämän rinnakkaistuonnin aivoriihen tarkoituksena oli kehittää ajatuksia mahdollisen ulkomaisen ADALATin kysynnän kasvun hillitsemiseksi." 26 55) Vuonna 1989 pohdittiin samaa ongelmaa: "Epäilemättä suurin syy myynnin laskuun tämän kauden aikana on huomattava ADALAT- tuotevalikoiman tuotteiden rinnakkaistuonnin kasvu, erityisesti 20 mg:n ADALAT RETARD-valmisteen tuonnin lisääntyminen. ADALAT RETARD 20 mg:n rinnakkaistuonnin osuus on noin 25 prosenttia tuotteen Yhdistyneen kuningaskunnan tämänhetkisestä myynnistä." 27 Vuoden 1989 lopussa ABPI (Association of British Pharmaceutical Industry) päätti teettää tutkimuksen selvittääkseen rinnakkaistuonnin määrän. Hanketta tukivat kaikki suuret tuottajat, ja Bayer UK ilmoittaa: "Tarkoituksenamme on selvittää rinnakkaistuonnin todellinen määrä, jonka `viralliset` lähteet arvioivat olevan noin 70-300 miljoonaa Englannin puntaa. ADALAT kärsii melko pahoin rinnakkaistuonnista, ja on meidän etujemme mukaista tukea hanketta." 28 56) Vuonna 1990 Bayer UK:n kertomukset osoittavat ongelman alkuperän: "PH (14) menestyi erittäin hyvin huolimatta rinnakkaistuonnin aiheuttamasta jatkuvasta haitasta ADALATin myynnille (. . .).(14) PH (=PHARMA): yhtiön lääkealan osasto." 29 (. . .) "PH menetti edelleen ADALATin myyntitulojaan rinnakkaistuonnin vuoksi (. . .)." 30 57) Vuonna 1991 uudet kertomukset osoittavat, että rinnakkaistuonti jatkui: "(. . .) ADALAT RETARD 20 mg -valmisteen myynti lisääntyy rinnakkaistuonnista huolimatta!" 31 58) Vuonna 1992 näissä kertomuksissa esiintyy yhä sama ongelma: "ADALAT LA -tuotteen lanseeraus sujuu edelleen hyvin ja myynti kasvaa joka viikko (. . .) Rinnakkaistuonnin jatkuva kasvu, joka vaikeuttaa melkoisesti liiketoimintaamme, aiheuttaa kuitenkin huomattavasti huolta." 32 1.2. Selvitykset rinnakkaisviennin ongelmasta ja tutkimukset 59) Selvittääkseen ongelmaa Bayer on perustanut työryhmiä etsimään ratkaisuja ongelmalle. 60) Vuonna 1988 "Rinnakkaistuonnin aivoriihi" 33 kokoontui Bayer UK:n tiloissa. Tämän kokouksen aikana tutkittiin erilaisia keinoja estää "ulkomaisen" ADALATin kysynnän todennäköinen kasvu. "Tämän rinnakkaistuonnin aivoriihen tarkoituksena oli kehittää ajatuksia ADALAT-valmisteiden mahdollisen ulkomaisen kysynnän kasvun vastustamiseksi. Kokouksessa esitetyt ehdotukset voidaan jakaa neljään ryhmään: Myynninedistäminen Toimenpiteet, joihin voitaisiin ryhtyä välittömästi, lyhyen aikavälin puolustuksen luomiseksi. Rinnakkaistuontia harjoittaville yrityksille toimituksia Yhdistyneen kuningaskunnan varastosta Alennettu hinta Yhdistyneen kuningaskunnan markkinoille Osallistuminen myyntitapahtumiin paikallisen myynnin edistämiseksi Ilmaisen AG varaston aikaansaaminen myynninedistämiseen Sopeutetaan luotto/laskutusmenettelyt tukkukauppiaiden auttamiseksi Ilmaiset toimitukset Yhdistyneen kuningaskunnan varastoista sairaaloille Suoran jakelun lisääminen Puhelinmyyntimenetelmien käyttäminen Ongelma-alueiden kartoitus ja intensiivinen myyntityö näille alueille Lisätään alennusta tukkukauppiaille 0,34 prosentilla, jotta vältyttäisiin`clawbach` -vaikutukselta Markkinointitoiminta Keskipitkän aikavälin puolustus Laaditaan ohjelma tietoisuuden lisäämiseksi sydän- ja verisuonitaudeista Lisää yleislääkäreiden koulutusta Edistetään Yhdistyneelle kuningaskunnalle ominaisia tuotelinjoja Jaetaan asiakkaille oheismateriaalia Muunnellaan pakkauskokoja Yhdistyneessä kuningaskunnassa Hankitaan Yhdistyneelle kuningaskunnalle omat lähetyserät Laaditaan varoitus Lopetetaan kapseleiden Myynninedistäminen Peruutetaan ADALAT RETARD 20 mg:n toimitukset tietyksi ajaksi Painatetaan kapseleihin teksti `Bayer Yhdistynyt kuningaskunta` Käynnistetään kansallinen tiedotuskampanja sanomalehdissä Palkataan puhuja tukkuliikkeiden kokouksiin Läheisempi yhteistyö Royal Pharmaceutical Societyn kanssa Oikeudelliset toimenpiteet Tuetaan vähittäismyyntiä harjoittavien apteekkien pyrkimystä `clawbachin` vaikutusten estämisessä Asetetaan syytteeseen kaikki luvattomat käyttäjät Tiedotetaan arvonlisäverosta, kotimaan tuloista, tulleista jne, jotka ovat asiakkaan kustannuksia Suunnataan huomio laittomaan rinnakkaistuontiin Yhtymän yhteiset toimenpiteet Pitkän aikavälin puolustus Järjestetään keskusteluja terveysministeriön (DHSS) kanssa Rajoitetaan ulkomaisia toimituksia Bayer AG sopeuttaa ADALATin varastoa täsmällisten markkinaennusteiden mukaan Yhteistyö muiden tuottajien kanssa Tukkuliikkeen ostaminen Ei tehdä mitään Jotkut näistä ajatuksista ovat selvästi liian äärimmäisiä, mutta kokouksen tarkoituksena oli kartoittaa niin monta eri näkökulmaa kuin mahdollista." 61) Vuonna 1989 kokoontui työryhmä "EY 92". Ryhmän laatimassa yhteenvedossa todetaan erityisesti seuraavaa: "Kaikkien alhaisten hintojen valtioiden edustajat viittaavat yleisesti riskiin, että heidän valtioistaan harjoitetaan rinnakkaistuontia." 36 Tämän tapaamisen aikana perustettiin Bayerin johtoportaan alaisia tutkimusryhmiä. Yksi näistä ryhmistä oli "Kuljetusten hinnat, rinnakkaistuonti ja jälleentuonti". 62) Vuonna 1990 "EY 92"-työryhmä kokoontui useasti: "Miten voimme saada hallintaamme Tukkuliikkeiden/sairaaloiden `euro-ostokset`?" (. . .) "ryhmä päätyi suosittelemaan seuraavaa: (. . .) 3. Tutkitaan mitkä ovat mahdollisia eurooppalaisia tukkuliikkeitä." 37 63) Vuonna 1991 sama ryhmä jatkaa ehdotuksiaan: "(. . .) PH-tuotanto säilyy ainakin Espanjassa. (. . .) Näin ollen pitäisi keskustella tulevasta `jakelustrategiasta`, erityisesti mitä tulee yhteistyöhön englantilaisten tukkuliikkeiden kanssa." 38 64) Vuonna 1992 "tukkuliikkeiden työryhmä" kokoontui ja ilmoitti, että rinnakkaistuonti lisääntyy, ja että olisi esimerkiksi harkittava seuraavia toimenpiteitä: "(. . .Suunnitelma: 1. Uhata tukkuliikkeitä GH-markkinoinnille: suorilla toimituksilla tuonnin vastaisena toimintana (uhkaus) 2. Alueellisesti rajatut ** suorat toimitukset tukkuliikkeiden apteekeille 3. Osallistuminen monilla alueilla toimiviin tukkuliikkeisiin*** (> 75 %), jotta vastattaisiin korvauskilpailuun (tukkuliikkeen edelleen kehittäminen osavalikoimiin) *) Ei hyvitystä tuonnista tehtyihin palautuksiin *) Mahdollisuus Ennaltaehkäisevä tiedottaminen osapuolille, joilla samanlainen kiinnostus tai hintataso (esim. ABDA, tukkukauppa) **) vaihtoehtoisesti ajateltavissa Yhteistyö alueellisen tukkuliikkeen kanssa, mutta riippuvuuden vaaran vuoksi ei niin suositeltava ***) vaihtoehtoisesti ajateltavissa `MPS:n sisäisen` tukkuliikkeen uudelleen perustaminen, mutta silloin pitkä ajallinen tasoitus (2 vuotta) ja kustannusetu kyseenalainen" 39 2. Bayer-yhtymän sisäinen rinnakkaistuontia koskeva täydellinen tietojärjestelmä 2.1. Rinnakkaistuontia koskevien tietojen jatkuva vaihto Bayerin eri yksiköiden välillä 65) Seurauksena Travemündessä järjestetystä Hauptländertreffen-tapahtumasta (22 päivänä syyskuuta 1991), jonka kuluessa tehtiin suurimmat päätökset (ks. jäljempänä 76 artikla), Bayer UK lähetti alhaisten hintojen maihin seuraavan kiertokirjeen: "Arvoisa tohtori Acebillo, ADALAT/rinnakkaistuonti Viittaan äskettäiseen keskusteluumme `Top Country Meetingissä` ja haluaisin lähettää teille ADALATin rinnakkaistuontia Yhdistyneisiin kuningaskuntiin koskevat tarkistetut luvut. Ne ovat tämän kirjeen liitteenä. 1. Yhdistyneissä kuningaskunnassa myytyjen tuotteiden määrät ja eri laadut ja pakkaukset syyskuuta 1991 edeltävän kahdentoista kuukauden ajalta. 2. Alkuperämaat. Näiden tietojen lähde on IMS (British Pharmaceutical Index) ja Taylor Nelson Healthcare (Parallel Imports Monitor). Nämä tutkimusyhteisöt toimittavat meille kuitenkin vain tiedot määristä ja pakkauskoosta. Me yhdistämme tiedot alkuperämaihin seuraavalla tavalla: 1. ADALAT kapseli 5 mg 16 190 pakkausta - Belgia 4 282 pakkausta - Ranska 2. ADALAT kapseli 10 mg 66 238 pakkausta - Saksa 55 691 pakkausta - Ranska 147 665 pakkausta - Belgia/Ranska 3. ADALAT RETARD 20 mg tabletti 249 945 pakkausta - Italia 1 005 042 pakkausta - Kreikka/Espanja 257 838 pakkausta - Espanja Uskon, että olemme kaikki samaa mieltä siitä, että meidän tulisi keskustella tästä puolueettomalla tavalla ja yrittää parhaamme löytääksemme tosiasiat ja keskustellaksemme niistä oletusten sijaan . . . Kaikkien asianosaisten tulisi tehdä tiivistä yhteistyötä. Toivon, että kehotatte alaisianne toimimaan yhteistyössä mieluummin kuin vain puolustamaan asemiaan! Kiitos yhteistyöstä. Ystävällisin terveisin, Klaus Behrend tiedoksi: Dr. Kley - Region 2 David St George Roger Cuff lähetetty myös: Dr. G Pecci - Italia Herra F. Schönig - Ranska Dr. K Bohle - Belgia Herra A. Zumbaum - Leverkusen" 40 Kaikki tämän kirjeen vastaanottaneet henkilöt toimivat joko yhtiön yksikköjen päällikköinä tai he ovat markkinatutkimusten ja rinnakkaistuonnin asiantuntijoita. Rinnakkaistuonnin ongelmaa hoidetaan siis korkeimman johdon ja päätöksenteon tasolla. 66) Saadut vastaukset, jotka esiintyvät asiakirjassa, ovat seuraavanlaisia: Bayer Hellaksen vastauksessa mainitaan: "(. . .) Meidän on ilmoitettava, että antamanne luvut Kreikan/Espanjan viennin määrästä eivät meidän nähdäksemme pidä paikkaansa. Tiedoksenne, meidän tarkoituksena on myydä vuonna 1991 1 220 000 pakkausta. Lähdemme siitä olettamuksesta, että 850 000 pakkausta käytetään Kreikassa." 41 Jäljennös tästä kirjeestä lähetettiin Bayer AG:lle Leverkuseniin (14). Bayer Belgian vastauksessa ilmoitetaan: "Ymmärrämme kysymyksenasettelunne. Tosiasiat Belgiassa ovat kuitenkin seuraavanlaisia: 1) ADALAT kapseli 5 mg: oletettu vienti Englantiin: 16 190 pakkausta oletettu vienti Kyprokselle: noin 30 000 pakkausta, yhteensä noin 46 000 pakkausta Bayer Belgian myynti Belgiassa tänä vuonna (1-11): 19 349 pakkausta Kommentti: tietojemme mukaan ei käytännössä juuri mitään viedä maasta. 2) ADALAT kapseli 10 mg: 147 665 -Belgia/Ranska? Emme ymmärrä täysin mitä Belgia/Ranska tarkoittaa. Bayer Belgian myynti tänä vuonna (1-11): 760 817 pakkausta. Kommentti: ADALAT kapseli 10 mg:n vienti Englantiin tässä laajuudessa vaikuttaa erittäin epätodennäköiseltä. Voiko kyseessä olla mahdollisesti väärennökset? (. . .)" 42 Jäljennös tästä kirjeestä lähetettiin Leverkuseniin. Bayer UK:n Ranskaan lähettämän kirjeen jäljennös on mukana asiakirjojen joukossa, ja siihen on tehty seuraavia käsinkirjoitettuja merkintöjä: "mahdotonta" 43 (Ranska 5 mg kapseleita osoittavien lukujen vieressä) ja "kumpi?" 44 (Ranska/Belgia 10 mg kapseleiden lukujen vieressä). 67) Toiset asiakirjat osoittavat, että Bayer UK esitti useita kyselyjä muille yksiköille. Esimerkiksi Irlannille ja Tanskalle:"Voisitteko ilmoittaa nifedipiinin (Elan) tämänhetkisen tilanteen, koska Saksa on kysellyt toistamiseen asiasta." 45 Käsinkirjoitettu merkintä osoittaa, että teksti lähetettiin teleksillä Leverkuseniin. 68) "Bayer Tanska ilmoitti meille, että he pitävät tarkasti silmällä mahdollista rinnakkaistuontia. Koska kyseessä on pieni valtio ja vähäinen liikevaihto, tulee se nopeasti ilmi." 462.2. Tiedon keskittäminen Leverkuseniin 69) Edellä 65-68 kohdassa esitetyt asiakirjat osoittavat, että kaikki tytäryhtiöistä saatu tieto toimitettiin järjestelmällisesti Leverkuseniin. Näin Bayer Ranskan Leverkuseniin lähettämässä kirjoituksessa on: "Viite: Englanti Parhaimmat kiitokset rinnakkaistuontia Englantiin koskevista tilastoista. Tiedot ovat valaisevia. Niiden perusteella näyttää siltä, että tuonti Ranskasta on kasvanut voimakkaasti vuoden 1989 viimeisten kuukausien aikana. Teiltä saamamme tiedot edellyttävät meiltä suurta varovaisuutta kaikkien asiakkaiden suhteen." 47 Bayer Alankomaiden Leverkuseniin lähettämästä kirjoituksesta ilmenee edelleen: "Lähetämme ohessa tietoja ADALATin Alankomaihin suuntautuvan rinnakkaistuonnin myyntiluvuista ja alkuperämaista." 48 Myös seuraavasta Leverkuseniin lähetetystä muistiosta ilmenee: "Kertomus vierailusta Bayer Italian toimipisteessä 18-19.3.91 1. ADALAT (. . .) 1.3. Kapselien rinnakkaistuontia harjoitetaan edelleen. Arvion mukaan noin 100 000-150 00 pakkausta vuonna 1990." 49 Leverkuseniin toimitettiin säännöllisesti rinnakkaistuonnista koottuja tilastoja. 2.3. Muut mahdollisuudet rinnakkaistuonnin tiedonvälityksessä a. Bayerin ulkopuoliset keinot 70) Bayer parantaa tietojaan myös rinnakkaistuonnin mittauskeinojen markkinoista oman toimintansa ulkopuolella, kuten tästä Bayerin palkkaaman ulkopuolisen konsultin rinnakkaistuonnista tekemästä tutkimuksesta ilmenee: "Projektin yhteenveto Tiettyjen vakioiden mittaamiseen käytettävien teollisuuden tietolähteiden luotettavuutta on epäilty. Tämän projektin tarkoituksena on vertailla rinnakkaistuontiin liittyviä tietoja sekä eräistä teollisuuden tietolähteistä, joista luettelo jäljempänä, saatavilla olevia yleistietoja: British Pharmaceutical Index (B.P.I) - I.M.S. (16) Medical Data Index (M.D.I.) - I.M.S. Scriptcount - Taylor Nelson Parallel Import Monitor - Taylor Nelson D.H.S.S. data Vertailu on tehty tarkastelemalla tietoja seuraavasta viidestä tuotteesta: (. . .), ADALAT, (. . .). Taulukko: Parallel Import Monitorin ja B.P.I:n toimittamien rinnakkaistuontiin liittyvien tietojen vertailu(16) IMS = Intercontinental Medical Statistics."50 71) Bayer UK saa säännöllisesti ajankohtaisia tietoja Parallel Import Monitorilta (Taylor Nelson). Näissä asiakirjoissa selostetaan yksityiskohtaisesti kaikki saatavilla olevat tiedot tietyistä tuotteista, kuten ADALATista (ADALAT-tuoteryhmän kaikki tuotteet), kuukautta, maata, jakeluverkostoa (apteekit, sairaalat) ja tuojaa kohden. Bayer AG ja kaikki sen tytäryhtiöt ovat joko suoraan IMS:n tai sen kansallisen toimipisteen asiakkaita tai vastaavanlaisia tietoja toimittavan kansallisen yhteisön asiakkaita. Kaikkien ulkopuolelta saatujen ja eri tytäryhtiöistä saatujen tietojen yhdistävän tutkimuksen perusteella Bayer AG "markkinatutkimusosasto" on jatkuvasti hyvin perillä rinnakkaistuonnin tilanteesta. b. Bayerin vuositalousarvion tietokoneistettu valmistelu 72) Bayer AG:n sisäisestä asiakirjasta ilmenee, että valmisteltaessa yhtymän talousarviota kaikki tytäryhtiöt kuuluvat keskitettyyn tietokoneistettuun järjestelmään, jonka avulla laaditaan terveydenhoitoalan vuositalousarvio. Asiakirjassa annetaan ohjeita siitä, miten tietoja tulee tallentaa levykkeelle. Järjestelmä on jaettu "GART"-yksiköihin (toimintatavan perusteella) seuraavasti: [. . .] 51 Tällainen tietojen jaottelu mahdollistaa myynnin erottelun nopeasti kotimaan markkinoiden ja muiden markkinoiden välillä. Erityisesti Bayer Ranska käyttää sitä yleisesti asiakirjoissaan (eikä ainoastaan talousarvioon liittyvissä asiakirjoissa). 73) "Tärkeiden suunnitteluun liittyvien ohjeiden" mukaan 52: [. . .] 53 ADALATilla ja eräillä muilla Bayerin päätuotteilla on siis erityiset koodit, joiden avulla ne syötetään järjestelmään. Lukuja ei ole luokiteltu samoin perustein kuin GART-luvut. Ne luokitellaan kaikki näiden erityisten koodien mukaan, jotka on erikseen nimetty kaikille ADALAT-tuotteille. Samoissa ohjeissa mainitaan, että Leverkuseniin on välittömästi ilmoitettava, jos suunnittelun sisäisten tietojärjestelmien luvut eroavat toisistaan. Järjestelmä sisältää myös erityisen nimikkeen "Kommentteja suunnittelusta" 54, joka sisältää erillisen kappaleen [. . .] tuotteelle [. . .] 55. Bayerin talousarvion valmistelemiseksi laadittu tietojärjestelmä sisältää siis välttämättömät nimekkeet kaikkien kansallisten markkinoiden jokaisen strategisen tuotteen tarpeisiin. Bayer ei kuitenkaan tyydy varustautumalla tähän tarkoitukseen sopivilla keinoilla kansallisten tarpeiden kehityksestä ja rinnakkaistuonnin tasosta saamiinsa tietoihin. Bayer on myös kehittänyt varsinaisen strategian estääkseen rinnakkaistuonnin tai vähintäänkin jarruttaakseen sitä, ja on tehnyt asiasta muodolliset päätökset. 3. Yhtymän sisäiset muodolliset päätökset rinnakkaisviennin vähentämiseksi Yhdistyneeseen kuningaskuntaan74) Kaikkien tytäryhtiöiden johtajat kokoontuvat säännöllisin väliajoin kokouksiin "Hauptländertreffen" eli "Top Country Meetings". Näiden kokousten aikana eri johtajat tapaavat toisiaan epävirallisesti. Näiden merkittävien kokousten tuloksista on harvoin saatavilla kirjallisia asiakirjoja. 75) Näiden kokousten jälkeen laaditaan pöytäkirjat, joissa esitetään yhteenveto käsitellyistä asioista ja saavutetuista tuloksista. Nämä asiakirjat ovat puolueettomia, erityisesti Travemünden kokouksesta laadittu kertomus. 76) Kuitenkin eräs Bayer Espanjan johtajista on tehnyt tästä Travemünden kokouksesta kertomuksen omaan käyttöönsä, jossa hän erittelee kokouksen kuluessa tehdyt päätökset. Tämän yhteenvedon, nimeltään "Mielipiteitä Travemünden Hauptländertreffenistä (23/09/91)" 56 19 kohdassa mainitaan: "Toimenpiteet Englantiin suuntautuvan rinnakkaisviennin vähentämiseksi jatkuvat. Espanjan kohdalla tilanne on vakaa, ottaen huomioon, että siellä ADALAT retard ja ADALAT kapselit ovat merkittävimpiä tuotteita." 57 77) Vuonna 1992 San Felicen 27-29 päivänä huhtikuuta 1992 järjestetyn Hauptländertreffen-tapaamisen pöytäkirjassa oli seuraava huomautus: "Tärkeitä Euroopan strategialle ovat poliittiset näkökohdat ja rinnakkaistuontiin liittyvät kysymykset. ADALAT CC:n käyttäminen mahdollistaa ADALAT 1 x päivässä -tuotteen saattamisen kaikkien Euroopan maiden markkinoille, ja samalla voimme suojata korkeimpien hintojen markkinoita". 58 II. STRATEGIAN TOTEUTTAMINEN YHTYMÄN SISÄLLÄ RANSKASSA JA ESPANJASSA 1. Ranska 1.1. Bayer Ranskan vientiä harjoittavien asiakkaiden yksilöinti 78) Sensin tuotantolaitoksen johtaja lähettää säännöllisesti Bayer Ranskan johtajalle postitse luettelon asiakkaiden nimistä ja niiden Bayer Ranskalle tekemiensä tilausten määrästä. Useissa asiakirjoissa ADALATin suuret tilaukset on korostettu. 79) Eräässä asiakirjassa luetteloidaan kuusi asiakasta vuosilta 1990-1991, joista selvitetään niiden kuukausittain tilaamat määrät ja niiden kasvu suhteessa GERSin (15) tilastoihin samalta kaudelta. 80) Näitä tietoja täydennetään yhtymän sisällä liikkuvilla tiedoilla, joiden avulla on mahdollista "yksinkertaistaa valvontaa", kuten seuraavasta asiakirjasta ilmenee (1.10.1990): "Viite: Englanti Parhaimmat kiitokset Englantiin tapahtuvaa rinnakkaistuontia koskevista tilastoista. Tiedot ovat valaisevia. On oletettavaa, että tuonti Ranskasta on lisääntynyt huomattavasti vuoden 1989 viimeisen neljänneksen aikana. Teiltä saamiemme tietojen perusteella meidän on suhtauduttava erittäin varovaisesti kaikkiin asiakkaisiimme. Voimme vakuuttaa, ettemme ole tarkoituksellisesti tukeneet tai pyrkineet tukemaan omaa liiketoimintaamme muiden markkinoiden kustannuksella. Sitä emme voisi hyväksyä. (. . .) Haluan pyytää, että tiedotatte meille rinnakkaistuonnin kehittymisestä Englantiin ja toimitatte meille toimitusnumerot jne. jotta tarkastuksemme helpottuisi. Lähetämme ohessa muutamia graafisia yhteenvetoja myynnistämme." 59 81) Bayer Ranskan johtokunnan yhteenvedossa (5.2.1992) annetaan seuraava määräys: "Ottaen huomioon meidän CA Gart 1 (Ranska) -yksikössämme tapahtuvan rinnakkaisviennin kasvavan merkityksen, ja jotta voisimme paremmin kartoittaa myyntimahdollisuutemme, `laskutusyksikkö` raportoi kuukausittain `valvontayksikölle` määrät sellaisista tuotteista, joita epäilemme tärkeimpien asiakkaittemme vievän ulkomaille." 60 Määräyksen antoi johtokunta, eli Bayer Ranskan korkein päätöksenteon ja vastuun taso. 82) Sensin keskuksen johtajan viestissä Bayer Ranskan johtajalle mainitaan: "Kuten sovittu, toimitan teille ADALATE 20 mg LP -valmisteen myyntitilaston, josta ilmenevät myynnit, joiden lopullinen päämäärä ei ilmeisestikään ole emämaan alueella." 61 1.2. Toimitusten keskeyttäminen yksilöidyille asiakkaille 83) Tietty osa kansion asiakirjoista osoittaa, että Bayer Ranska lopetti toimitukset yksilöidyille tukkuliikkeille. Sensin keskuksen johtaja 20 päivänä lokakuuta 1991 ilmoitti sisäisellä viestillä Bayer Ranskan pääjohtajalle seuraavaa: "ADALATE 20 mg LP- valmisteen toimitukset CERP Rouenille. (. . .) Syyskuun lopusta alkaen emme enää toimita CERP Boulognelle, jolle meidän tulisi vielä toimittaa 40 000 laatikkoa. (. . .) Tällä hetkellä olemme jäädyttäneet yhteensä 11 tilausta (7 tukkukauppiasta) eli 137 000 laatikkoa." 62 84) Tietyistä asiakirjoista ilmenee, että ADALATEen sovellettiin "kiintiöjärjestelmää", kuten seuraava asiakirja todistaa (17.2.1992): CERP Rouenin (Boulognen toimipiste) kirje Bayer Ranskalle: "(. . .) Boulogne ei ole saanut 10 päivänä helmikuuta tekemäänsä 3 200 yksikön tilausta. Myyntiosastonne antaman vastauksen mukaan tämän tuotteen toimitukset (ADALATE 20 mg) eivät voi ylittää 2 000 yksikön kiintiötä kuukaudessa, ja kaikki lisätilaukset tulee tehdä kirjallisesti ja osoittaa suoraan teille." 63 Bayerin vastaus: (. . .) "Voimme toimittaa joka kuukausi noin 5 000 - 6 000 laatikkoa ADALATE 20 mg LP -valmistetta erityistilauksestamme ilman, että häiritsemme välttämättä toimituksiamme apteekeille tukkuliikkeitten välityksellä. (. . .) Tietenkin yllä mainittu määrä, 5 000 - 6 000 laatikkoa, koskee kaikkia erityistilauksia. Jos me toimitamme Boulogneen, emme voi toimittaa Rouvrayn St Etienneen ja päin vastoin." 64 85) Sensin keskuksen johtajan asiakirjakansioista löydetyistä käsinkirjoitetuista muistiinpanoista, joissa on säännöllisesti luetteloitu asiakkaat ja heidän tilauksensa, käy ilmi myyntitilanne. Näissä muistiinpanoissa on seuraavia merkintöjä: "jäädytin 2000/3000 laatikon toimituksen CERP Hérouvillelle" "jäädytin 2000/4400 laatikon toimituksen CERP St Lô'lle" "ei toimiteta" "toimitus jäädytetty". 65 1.3. Bayer Ranskan virallinen perustelu: varaston loppuminen 86) Komissiolla on hallussaan asiakirjoja, joissa viitataan varaston hetkelliseen loppumiseen selitykseksi toimitusvaikeuksille. CERP Lorrainen tapauksessa Bayer Ranska on pystynyt kesäkuusta syyskuuhun 1991 toimittamaan keskimäärin 67 300 laatikkoa ADALATE 20 mg -valmistetta kuukaudessa. Edeltävänä vuonna, vuonna 1990, Bayer Ranska toimitti vain 8 900 laatikkoa heinäkuussa ja 2 800 laatikkoa elokuussa, joilla se kattoi CERP Lorrainen senhetkiset tilaukset. Jos Bayer todella perustaisi tuotantosuunnitelmansa edellisenä vuonna toimitetuille tilauksille, ei sen olisi ollut mahdollista seurata niin huomattavaa kysynnän kasvua neljän kuukauden aikana vuonna 1991. 87) Lokakuusta 1991 alkaen CERP Lorraine jatkoi tilaamista samaan tahtiin kuin aikaisempina kuukausina, mutta Bayerin Ranskan toimitukset alkoivat vähentyä huomattavasti, kuten seuraavasta taulukoidusta yhteenvedosta ilmenee: ">TAULUKON PAIKKA> " 66Voidaan todeta, että toimitusten huomattavan laskun sekä Travemünden Hauptländertreffenin päätöksen päivämäärän välillä on selvä yhteys. Helmikuusta 1992 alkaen CERP Lorraine toimittaa tilauksensa kirjattuna kirjeenä. Bayer Ranskan vastaus on seuraavanlainen: "(. . .) Huomautatte, että olemme toimittaneet 75 000 laatikkoa/kuukausi kesäkuusta syyskuuhun 1991, ja että tästedes toimitamme vain 5 000 laatikkoa. Emme ole milloinkaan sanoneet näin. Olemme sanoneet keskustelumme aikana 17 päivänä tammikuuta 1992 Sensissa, että välttääksemme varaston loppumisen Ranskan markkinoilla toimitamme ensisijaisesti sairaaloihin ja apteekkeihin suunnattuja tilauksia. Sitä vastoin muut tilaukset toimitetaan mahdollisuuksiemme mukaan. Emme ole tietääksemme rikkoneet tätä sääntöä." 67 Kirje jatkuu käsittelemällä yksityiskohtaisesti CERP Lorrainen kuukausittaisia edellisen vuoden ostoja, tarkoituksena osoittaa CERP Lorrainen kuukausittaisen (keskimääräinen) tarpeen olevan 9 000 laatikkoa. Tämän vuoksi Bayer Ranskan oli mahdotonta toimittaa vuoden päästä kasvanutta kysyntää. Komissio huomauttaa, että Bayer Ranska pystyi neljän kuukauden ajan toimittamaan kysyntää vastaavan määrän ilman näkyviä ongelmia, muttei yhtäkkiä enää siihen pysty. Sen tuotantorakenteet pystyivät selvästi sopeutumaan tilanteeseen neljän kuukauden ajan. Huolimatta tilausten nopeasta kasvusta toimitusajat pysyivät kahden viikon pituisina. Helmikuusta 1992 lähtien Bayer Ranskan toimituksia vähennettiin 5 000 laatikkoon kuukaudessa, jotta CERPin ensimmäinen tilaus helmikuussa (50 000 laatikkoa) täytettäisiin, ja sitten 2 500 laatikkoon kuukaudessa, jotta toinen CERPin helmikuussa tekemä tilaus täytettäisiin (50 000 laatikkoa). Lopuksi voidaan huomata, että jopa Bayer Ranskan kirjeen muotoilu osoittaa tämän halua määrätä tuotteen myytäväksi pelkästään Ranskan markkinoille. 88) Toiset ranskalaiset tukkuliikkeet, OCP ja CERP Rouen, havaitsivat olevansa samassa tilanteessa kuin CERP Lorraine. Nämä kaksi tukkuliikettä vahvistivat tämän suullisilla vastauksilla komission tarkastajien esittämiin kysymyksiin toimitiloissaan tehdyn tarkastuksen aikana. 1.4. Tukkuliikkeiden suhtautuminen Bayer Ranskaan 89) Tukkuliikkeiden oli tapana ennen Bayer Ranskan muuttunutta toimintatapaa tehdä tilauksia mainiten erityisesti, että tuotteet oli tarkoitettu vientiin. Bayer Ranska tiesi siis aivan hyvin toimitettujen tuotteiden lopullisen päämäärän. Viite tästä ilmoitettiin usein tilausasiakirjassa itsessään. Tämä oli tukkuliikkeille paljon yksinkertaisempaa, koska Ranskan kysyntä on melko säännöllistä luonteeltaan, ja toimitukset voidaan hoitaa lähes ilman eri toimenpiteitä tukkuliikkeiden varastoista, kun taas ulkoinen kysyntä on paljon epäsäännöllisempää. Siitä hetkestä lähtien, kun Bayer Ranska on vedonnut tuotanto-ongelmiin ja varaston loppumiseen syinä sille, ettei se hoida enää toimituksia, tukkuliikkeet ovat suhtautuneet siihen kahdella jäljempänä kuvatulla tavalla. a. Ehdotus suunnitelmaksi Bayer Ranskalle 90) Sen jälkeen kun tukkuliikkeet olivat turhaan yrittäneet saada toimituksia tekemällä valituksia puhelimitse, mikä vastasi tavallisia kauppatapoja, ne saivat ajatuksen ehdottaa Bayer Ranskalle suunnitelmaa tulevista tarpeista, jotta sille olisi mahdollista järjestää tarvittava tuotannon määrä. 20 päivänä marraskuuta 1991 CERP Rouen lähetti Sensin tuotantolaitoksen johtajalle seuraavan kirjeen: "(. . .) Lähetän teille ohessa kuukausittaisten ADALATE LP 20 MG -valmisteen tilaussuunnitelman. Koska Ranskan toimitusten tason osalta ei ole todettavissa huomattavaa muutosta, ja ottaen huomioon, että ADALATE on eniten Euroopassa myytyjä tuotteita, olemme täysin vakuuttuneita siitä, että teillä ei tule olemaan mitään vaikeuksia toimittaa tilattuja määriä. Ostotilastomme lisäksi tilaamme 45 000 ADALATE LP 20 MG kuukaudessa toimitettavaksi toimipisteeseemme Boulogne sur Merissä (tähän ei sisälly 11 päivänä lokakuuta 1991 tehty 15 000 laatikon tilaus Boulogneen, jota odotamme yhä). Suunnitelman myötä perustelut jakeluvaikeuksista eivät tietenkään enää pidä paikkaansa. (. . .)" 68 Tässä kirjeessä tilattu määrä sen koko huomioiden on tarkoitettu vientiin. Tilaukset Ranskaan ovat hyvin pieniä. Lisäksi Boulognen toimipiste CERP Rouenin sisäisessä organisaatiossa on erikoistunut Yhdistyneeseen kuningaskuntaan suuntautuvaan vientiin. Pyytäessään suoraa toimitusta tähän toimipisteeseen CERP Rouen paljastaa tarkoituksellisesti ja tahallisesti tilattujen tuotteiden päämäärän. Bayer Ranska ei vastaa millään tavalla tähän kirjeeseen. Tilauksia ei toimiteta, kuten Bayer Ranskan seuraavat laskut ja CERP Rouenin asiakirjat, joiden tarkoituksena on vahvistaa laskujen yhteensopivuus vastaanotettujen tuotteiden kanssa, todistavat. Näissä laskuissa otsikon "laskutettu määrä" 69 alla mainitaan CERP Rouenin tilaama määrä. Niissä voidaan nähdä tukkuliikkeen tilaamat vientiin tarkoitetun ADALATE 20 mg -valmisteen suuret määrät. "Laskutettu hinta" 70 - otsikon alle Bayer Ranska on lisännyt maininnan "uudistakaa tilaus" 71. Tämä tarkoittaa käytännössä sitä, että CERP Rouenille ei ole toimitettu. Hyvin pian CERP Rouen luopuu tästä tavasta, joka ei salli sen vastata Yhdistyneen kuningaskunnan asiakkaiden kysyntään. 91) OCP reagoi samalla tavalla lähettämällä vuoden 1992 alussa tilaussuunnitelman, jossa tilataan 50 000 laatikon toimitus maaliskuulle, huhtikuulle ja toukokuulle 1992. Myöskään tähän suunnitelmaan Bayer Ranska ei vastaa millään tavalla. Toimitukset seuraavat vähimmäistahtiin ottaen huomioon tukkuliikkeen tilaukset, kuten seuraava 6 päivänä toukokuuta 1992 päivätty OCP:n telex Bayer Ranskalle osoittaa: "Tähän päivään mennessä emme ole enää saaneet kuukausittaisille toimituksille ADALATE LP CP BT 30 -valmistetta vientitilauksiimme. Teidän viimeiset toimituksenne ovat olleet: 15 000 ADALATE CP BT 30 laskunne N:o 701893 päivätty 10.2.1992 5 000 ADALATE CP BT 30 laskunne N:o 701993 päivätty 4.3.1992 Meillä ei ole enää kahteen kuukauteen ollut tuotteita. Asiakkaamme valittavat. Arvioimme hintaa ja määriä. Tällä hetkellä kysyntä on noussut. Meidän on nostettava tilaussuunnitelmaamme 80 000 laatikkoon/kuukausi. (. . .)" 72 Bayer Ranska ei vastannut millään tavalla tähän tilaukseen. On huomattava, että OCP mainitsee avoimesti, että tilaus on tarkoitettu vientiin. Bayer Ranska on siten tarkkaan tietoinen määränpäästä ja vientiin tilatuista määristä. 92) CERP Lorraine ei ole turvautunut suunnitelmamenettelyyn. Se ryhtyy tilaamaan kirjatuilla kirjeillä, mikä eroaa huomattavasti tavallisesti käytetyistä tilausmenetelmistä, tilaamisesta yksinkertaisella puhelinsoitolla tai kirjeellä. 93) Hyvin pian, joidenkin viikkojen kuluttua vuoden 1991 lopussa, kolme ranskalaista tukkuliikettä ymmärtää selvästi, että niiden yritykset saada toimituksia vientiin tavallisilla edellytyksillä ovat turhia. Seurauksena tästä ne järjestäytyvät. b. Tukkuliikkeiden käsitys Bayer Ranskan todellisesta päämäärästä 94) Kaikki tukkuliikkeet ovat pyytäneet selitystä Bayer Ranskalta. Bayer Ranskan sisäiset asiakirjat osoittavat sen, kuten tämä Sensin keskuksen johtajan viesti Bayer Ranskan pääjohtajalle 20 päivänä lokakuuta 1991: "ERITTÄIN TÄRKEÄÄ Luottamuksellinen Olen keskustellut puhelimessa CERP Rouenin (. . .) kanssa ADALATE 20 mg LP-valmisteen toimituksista. CERP Rouen on kolmanneksi suurin asiakkaamme (. . .) miljoonaa Ranskan frangia 30 päivänä syyskuuta 1991. (. . .) Syyskuun lopun jälkeen emme ole enää toimittaneet CERP Boulogneen, jonne meidän pitäisi toimittaa 40 000 laatikkoa. He uskovat, että kyseessä on Bayerin tarkoituksellinen politiikka rinnakkaistuonnin estämiseksi, sillä he ovat huomanneet Bayerin saman asenteen Belgiassa ja Espanjassa. Espanjan ja Belgian markkinat ovat pienet, mutta Ranskan markkinat ovat suuret. (. . .) Olen selittänyt (. . .), että varastoarvomme ovat erittäin pienet, ja että pääasiallisena huolenamme on ollut Ranskan markkinoiden toimitusten hoitaminen. He kysyivät pilailenko heidän kustannuksellaan jne. (. . .)" 73 95) CERP Lorrainen vientijohtaja kävi 17 päivänä tammikuuta 1992 tapaamassa Sensin keskuksen johtajaa. CERP Loranneissa tehdyn tarkastuksen aikana hän kertoi asiasta seuraavaa: "Tapasin herra Giraldin Sensissa 17 päivänä tammikuuta 1992 keskustellakseni ADALATE LP 20 mg -tuotteen toimitukseen liittyvistä ongelmista. Kysyin häneltä miksi, sen jälkeen kun he olivat toimittaneet keskimäärin 65 000 laatikkoa kuukaudessa vuoden 91 huhtikuun ja syyskuun välisenä aikana, meidän oli nyt mahdotonta saada samanlaisia määriä. Hän vastasi minulle, että hän oli saanut Bayerin johtokunnalta selvät ohjeet lopettaa rinnakkaisvienti, vaikka sitä ei koskaan kirjallisesti ilmoitettu, ja vaikka virallisesti vedottiin raaka-ainetoimituksissa esiintyviin ongelmiin." 74 c. Tukkuliikkeet järjestäytyvät toimituksien jatkamiseksii) Yleiskuva96) Kolme tukkuliikettä käytti samaa keinoa: ne lopettivat vientitilausten tekemisen ja tekivät keskinäisen sopimuksen lisätä virallisesti Ranskan markkinoille tarkoitettuja tilauksia. Bayer Ranska hyväksyy tavallisena pidetyt Ranskan markkinoiden tarpeiden 10 prosentin vaihtelut suuntaan tai toiseen. Tukkuliikkeet järjestäytyivät eräiden eri puolella maata sijaitsevien paikallisten toimipisteiden kanssa, jotka tavallisesti hoitavat toimituksia paikallistasolla. Ranskassa kaikkien näiden toimipisteiden tilaukset suurenivat, eivätkä ne sisältäneet mitään mainintaa Bayer Ranskalle tuotteiden päämäärästä. Jakamalla tilaukset eri toimipisteisiin niiden tarkoituksena oli antaa Bayer Ranskan luulla, että kysyntä Ranskassa oli kasvanut. Todellisuudessa vientiin tarkoitetut määrät kuljetettiin edelleen tukkuliikkeen sisäisesti vientiä varten. ii) CERP Rouen 97) Ensimmäinen tämän toiminnan kuvaus esiintyi hyvin varhain, 18 päivänä lokakuuta 1991, CERP Rouenin seuraavassa keskusostoyksikön kirjeessä toimipisteiden johtajille: "ADALATE LP Tämänpäiväisen puhelinkeskustelumme perusteella olemme huomanneet, että lähetätte BOULOGNEen seuraavat määrät: >TAULUKON PAIKKA> Olemme pyytäneet Boulognea lähettämään teille henkilökohtaisesti tilauksen. Kiitos yhteistyöstä" 75 Boulogne on CERP Rouenin Yhdistyneen kuningaskunnan vientiin erikoistunut toimipiste. Ostoyksikkö pyysi siis muita toimipisteitä siirtämään osan tilauksista (tarkoitettu Ranskan markkinoille), jotka ne olivat saaneet, jotta Boulogne voisi täyttää Yhdistyneen kuningaskunnan asiakkaiden kysynnän. 98) Seuraavat asiakirjat ilmaisevat asian yhä suoremmin: CERP Rouenin keskusostoyksikön kirjeessä 25 päivänä lokakuuta 1991 toimipisteiden johtajille pyydetään:"KIIREINEN Auttaaksenne BOULOGNEn toimipistettä saamaa kokoon 20 000 ADALATE LP 20 mg koodi PHON:TE 360, pyydämme teitä tekemään allaolevan tilauksen: >TAULUKON PAIKKA> Toimituksen jälkeen siirtäkää nämä tuotteet Boulogneen. Kiitämme yhteistyöstä ja hienotunteisuudesta." 76 99) Keskusostoyksikkö lähettää 27 päivänä marraskuuta 1991 samantapaisen kirjeen toimipisteille. Järjestelmä ei toimi pitkään: Bayer Ranska ei toimita eri toimipisteiden 27 päivänä marraskuuta tekemää 20 000 laatikon tilausta. Tukkuliike ei siis enää voi tyytyä lisäämään tilauksia jakamalla ne eri toimipisteille todellisuudessa tarvittavan määrän mukaan: sen tulee tehdä ainoastaan Ranskan markkinoille tarkoitettuja tilauksia, jotka ovat määrältään Bayer Ranskan käsityksen mukaan todennäköisiä vain Ranskan markkinoille tarkoitetuille tilauksille.CERP Rouenin keskusostoyksikkö lähetti seuraavanlaisen asiakirjan toimipisteille:"ADALATE LP ADALATE LP:n tilausta, jonka olemme pyytäneet teitä tekemään (ks. muistio 27 päivältä marraskuuta 19 91), ei ole toimitettu yhteenkään toimipisteeseen - oletamme, että ette tule saamaan sitä. BAYER on hyvin vastahakoinen toimittamaan erityistilauksia. Tästä johtuen kolmen seuraavan tilauksen yhteydessä >TAULUKON PAIKKA> yhdistäkää kolmasosa tilaamastanne määrästä jokaiseen viikoittaiseen tilaukseenne (ottaen huomioon tilausmäärät) - Saatuanne tavarat toimittakaa ne edelleen BOULOGNEen. Kiitoksia siitä, että toimitte tarpeen mukaan - älkää missään nimessä tehkö tilauksia puhelimitse." 77 Pyyntö siitä, ettei tilauksia tule tehdä puhelimitse, osoittaa, että tilanne on epätavallinen. Tavanomaisessa tapauksessa (ks. edellä 49 kohta) tilaukset tehdään yksinkertaisesti puhelimella. Sama asia esiintyy kirjeessä, jota lainataan jäljempänä (115 kohta) espanjalaisen Comercial Genovén tapausta tarkasteltaessa ("Yritän esittää vankkumattomat asiakirjat laboratorioita vastaan").78 CERP Rouenille toimitettiin todellakin 7 000 laatikkoa (1/3 tarvittavista 20 000 laatikosta). 100) CERP Rouen lähetti sen jälkeen säännöllisesti tämänkaltaisen kirjeen toimipisteilleen. Seuraava CERP Rouenin asiakirja 27 päivältä tammikuuta 1992 selvittää menettelyä:"Keskusostoyksikkö Arvoisat toimipisteen johtajat ADALATE LP - koodi TE 360 -Tarvitsemme 50 000 ADALATE LP -tuotetta BOULOGNEn toimipisteellemme HELMIKUUSSA 92. Seuraavien tilauksienne kuluessa: >TAULUKON PAIKKA> teidän tulee lisätä kolmasosa alapuolella olevista määristä jokaiseen viikottaiseen tilaukseenne (ottaen huomioon tilausmäärät) - Toimituksen jälkeen lähettäkää tuotteet heti BOULOGNEen. Kiitos yhteistyöstä Keskusostoyksikkö >TAULUKON PAIKKA> " 79101) Samalla tavoin myös seuraavassa kirjeessä: "ADALATE LP - koodi TE 360 BOULOGNEn toimipisteen tulisi koota 8 000-9 000 ADALATE LP -tuotteen varasto viikkoa kohden Voisitteko YRITTÄÄ koota tämän varaston lisäämällä omiin tarpeisiinne seuraavat määrät. Ottakaa kuitenkin huomioon Bayerin meille (laittomasti) antamat kuukausikiintiöt, jotta emme voisi viedä (laittomasti), älkää toimittako tavaraa Boulogneen kuin siinä tapauksessa, että omat kuukausittaiset tarpeenne on turvattu."80 CERP Rouen lähetti koko vuoden 1992 ajan samantapaisia kirjeitä toimipisteilleen. iii)CERP Lorraine 102) CERP Lorraine on käyttänyt samaa periaatetta, kuten sen johtajat ovat toimipisteessään tarkastuksen yhteydessä suullisesti selittäneet. Seuraava CERP Lorrainen sisäisen raportin katkelma vahvistaa sen: "(. . .) Vaikka en näekään lyhyellä aikavälillä suotuisaa ratkaisua Bayerin toimitusongelmille (onnistumme saamaan tuotteiden vähimmäismäärät toimipisteiden avulla), uskon, että pystymme toteuttamaan talousarviomme liiketoimikauden lopulla." 81 iv) OCP 103) OCP käytti samaa menetelmää, kuten sen johtajat ovat suullisesti tarkastuksen yhteydessä selittäneet. 1.5. Tulokset 104) Tukkuliikkeiden onnistui saada lukumäärältään vähäisiä toimituksia, jotka eivät kattaneet niiden tarpeita. Tilausten jakaminen paikallisille toimipisteille ei salli todellisen kysynnän tarpeiden täyttämistä. Se aiheuttaa muun muassa ylimääräisiä pakkaus-, hallinto- ja kuljetuskustannuksia. Tukkuliikkeiden asiakkaat lannistuvat lopulta ja kysyntä Yhdistyneestä kuningaskunnasta lakkaa. 105) Seuraava asiakirja "Vientitilanne 30/06/92" osoittaa esimerkinomaisesti CERP Lorrainille Bayer Ranskan toimista aiheutuneet tappiot: "Puolessa välissä toimikautta vientitilanne on jäljessä ennakolta laaditun talousarvion liikevaihtoon nähden. Budjetoitu liikevaihto (. . .) Toteutunut liikevaihto (. . .) tai (. . .) (-5,06 %) Tämä ero selittyy pääasiassa (ei yksinomaan) sillä, että olemme kohdanneet toimitusvaikeuksia, koska Bayerin laboratoriot ovat tammikuun alusta alkaen jäädyttäneet ADALATE LP 20 mg -valmisteen tilaukset (vrt. tammikuinen viestini tapaamisestani Bayerin Sensin toimipisteen herra Giraldin kanssa). Itse asiassa meidän tarpeemme kuukaudessa ovat vähintään (. . .) laatikkoa tai (. . .) laatikkoa näiden kuuden ensimmäisen kuukauden aikana, sillä meille on toimitettu tammikuussa 10 000 laatikkoa ja 7 500 laatikkoa/kuukausi helmikuun jälkeen, eli yhteensä 55 000 laatikkoa, jolloin ero on (. . .) laatikkoa. Nämä (. . .) laatikkoa muodostavat (. . .) laatikon vajeen (tilauksia ei ole huomioitu), joka tulisi saada täytettyä. Tämä merkitsee myös sitä, että vaikeuksista huolimatta olemme onnistuneet kompensoimaan osan tästä erosta, koska emme ole tavoitteestamme jäljessä (. . .) miljoonaa Ranskan frangia vaan (. . .) miljoonaa Ranskan frangia. Vaikka en näekään lyhyellä aikavälillä suotuisaa ratkaisua Bayerin toimitusongelmille (onnistumme saamaan toimipisteiden avulla vähimmäismäärät tuotteista), uskon, että pystymme toteuttamaan talousarviomme tilikauden lopulla." 82 106) CERP Rouenin tilaukset olivat 50 000 laatikkoa kuukaudessa vuoden 1992 alussa. CERP Rouenin onnistui täyttää tästä tilauskannasta vain 7 000 laatikkoa johtuen kysynnän kasvusta Ranskan markkinoilla (ks. 99 kohta). 107) OCP:n tilaukset olivat 80 000 laatikkoa kuukaudessa. OCP:lle toimitettiin vähimmäismäärät. Edellä 91 kohdassa siteerattu telekopio osoittaa, että OCP:lle toimitettiin 15 000 laatikkoa helmikuussa 1992 (50 000 laatikon tilauksesta) ja 5 000 laatikkoa maaliskuussa (50 000 laatikon tilauksesta). Seuraavassa asiakirjassa on esimerkki OCP:n kärsimistä tappioista: "(. . .) Huomautamme teille, että menetämme kuukausittaisesta ostojen liikevaihdosta (. . .)Ranskan frangia, samoin kuin mahdollisia asiakkaita. (. . .)" 83 108) Tilanne oli samankaltainen Espanjassa. Jäljempänä esitetyt asiakirjat kuvaavat mitä Espanjassa on tapahtunut ja valaisevat hyödyllisesti Ranskan tilannetta. 2. Espanja 2.1. Bayer Espanjan vievien asiakkaiden yksilöinti 109) Komissio löysi Bayer Ranskan toimitiloista Bayer Espanjan lähettämän asiakirjan, joka sisälsi täydellisen kuvauksen Bayer Espanjan käyttämästä menetelmästä yksilöidä asiakkaidensa joukosta vientiä harjoittavat. Asiakirja osoittaa, että eräs Bayer Espanjan johtajista tuli Bayer Ranskan toimipisteeseen pitääkseen konferenssin aiheesta "Toimitusten valvontajärjestelmä (Espanja)" 84. Konferenssin piirtoheitinkalvot alkavat esittelemällä ongelman: "Ongelma - ADALATin tilausten määrät kasvavat muutamassa viikossa 300 prosentilla - varastot ovat loppuneet - yhdenmukaista jakelua koko maahan ei voida taata - tukkuliikkeet/koti- ja ulkomaanmyyntiin suuntautuneet yhteisöt ovat tyytymättömiä: apteekit - ADALATin kiireellisyydestä johtuvat häiriöt tuotantotahtiin".85 Seuraavaksi osoitettiin tapa, jolla Bayer Espanja eteni ongelman ratkaisemiseksi: ">KAAVION ALKU> >KAAVION LOOPU> " 86 Eräät järjestelmän osat ovat erityisen merkittäviä: "Erittäin tärkeää - Keskustele (ei kirjallista tietoa) asianomaisten tukkuliikkeiden kanssa niille osoitetuista rajoituksista --> vältä oikeusongelmia - viikkotoimitukset, jotta vältyttäisiin tuotteiden kasautumisesta tukkuliikkeiden varastoihin --> pienten määrien vienti ei kannattavaa - Toimitusyksikkö (alhaisella tasolla) antaa aina saman tiedon --> varaston loppuminen seurauksena suuresta myynnin kasvusta - oman myyntiorganisaatiomme tiedottaminen - määritä vastuuhenkilö tukkuliikkeiden suoriin yhteydenottoihin (soitot ja vierailut) Tukkuliikkeet, edustajat, alueelliset myyntipäälliköt sekä apteekit soittavat jatkuvasti tarkistaakseen annetut rajoitukset." 87 Kalvot osoittavat, miten järjestelmä toimii käytännössä: ">KAAVION ALKU> >KAAVION LOOPU> " 88 Konferenssin päätteeksi annetaan esimerkkejä, jotta olisi helppo ymmärtää, miten asiakkaiden tilauksia tulee arvioida ja käsitellä: ">TAULUKON PAIKKA> Espanjalaisten tukkuliikkeiden ulkopuolisen pääoman osuudet - Hermandad Fca. del Mediterraneo (HEFAME) - Puola - HUFASA - Sevilla (CERP) - Genové - Barcelona (CERP) - Centro Europeo de Reparto - Palma Mallorca (CERP) - Centro Europeo de Reparto - Barcelona (CERP) - Sisenz Gurb-Vic (CERP) - Union Fca. Guipuzcoana - San Sebastián (OCP) - Centro Fco. Del Norte - Santander (OCP) - Centro Fco. Asturiano - Oviedo (OCP) Muut viejät - Coop. Fca. Española (COFARES) - Madrid - SAFA - Zaragoza - Galenica - Barcelona - Grupo J.J. (Farmacén, Olmeda y Vinuesa, Sefarma, Dimafar y S. Ortbz) - Hermandad Fca. Del Mediterraneo - Murcia - Centro Coop. Farmacéutica - Valencia - Compañíba Fca. Madrileña - Madrid - Centro Fco. Nacional, S.A. - Madrid" 89 2.2. Toimitusten keskeyttäminen yksilöidyille asiakkaille 110) Seuraavasta asiakirjasta (4.4.1989) ilmenee, että Bayer Espanja on jo pitkään toiminut siten, että se on lopettanut vientiä harjoittaviksi paljastuneiden tukkuliikkeiden toimitukset: "RINNAKKAISVIENTI: ADALAT 50, ADALAT RETARD - rajoitetaan tähän asti selvitettyjen neljän vientiä harjoittavan tukkuliikkeen myyntiä mahdollisuuksien mukaan, - P3:n tilaussuunnitelmaa lisätään seuraaviin määriin: 200 000/kk ADALAT 50 kapseli -valmisteen osalta 130 000/kk ADALAT RETARD 60 -valmisteen osalta, - Sovitaan erikoisvaraston perustamisesta (Felgueran varasto kirjanpidossa), jossa olisi 50 000 kappaletta kumpaakin tuotetta: perusvarastot sisältäisivät vastaavasti 4 ja 6 viikon tarpeet, - Jakeluosasto ilmoittaa kaikista tilauksiin liittyvistä häiriöistä." 90 Tämän kirjeen on allekirjoittanut johtaja, joka piti tiedotustilaisuuden Ranskassa jakelun valvontamenetelmästä Espanjassa (ks. edellä 109 kohta), ja se lähetettiin Leverkuseniin. 111) Muistio (edelleen saman johtajan allekirjoittama) vuodelta 1991 osoittaa: "CLI 208:n luettelon muutokset ADALAT-myynnin valvonta Noin kaksi kuukautta sitten pyydettiin suullisesti muutoksia päiväkohtaiseen luetteloon, koska joka kuukauden alussa siihen kerääntyy edellisen kuukauden määriä. Nämä väärät tiedot ovat usein aiheuttaneet erimielisyyksiä tukkuasiakkaiden kanssa, kun ne eivät voineet vahvistaa esittämiämme tietoja. Mitä tulee asiakkaisiimme ja PH Saksaan on ilmiselvää, että oikeiden tietojen toimittaminen on olennaisen tärkeää näin monimutkaisessa asiassa. Pyydän sinua ryhtymään välittömästi tarpeellisiin toimenpiteisiin ohjelman korjaamiseksi." 91 2.3. Tukkuliikkeiden suhtautuminen Bayer Espanjan toimintaan a. Tukkuliikkeiden käsitys Bayer Espanjan todellisesta päämäärästä 112) Tukkuliikkeet tiesivät, että Bayer Espanja halusi estää rinnakkaisviennin. Se paljastuu neljän jäljempänä käsitellyn tukkuliikkeen tapauksista: ranskalaisen CERP Rouen -yhtymän espanjalaisten tytäryhtiöiden Comercial Genovén, HUFASAn ja DISDASAn muodostaman ryhmän (noin 4 %:n markkinaosuus), SAFA, GALENICA, DFM - ryhmän (ryhmittyneet SAFAn sisään, noin 6,5 %:n markkinaosuus), Hermandad Farmacéutica del Mediterraneon (HEFAME, markkinaosuus noin 6 %) sekä COFARESin tapaukset (Espanjan suurin tukkuliike, markkinaosuus 20,6 %). Nämä tukkuliikkeet muodostavat yhteensä 40 prosentin markkinaosuuden ja ovat näin tärkeimmät tukkuliikkeet Espanjan markkinoilla, jotka ovat erityisen hajanaiset (Espanjassa on noin 200 tukkuliikettä, joista suurin osa toimii vain paikallisilla ja erittäin rajoittuneilla markkinoilla). i) Comercial Genové, HUFASA ja DISDASA -yhtymä (CERP Rouen -yhtymän espanjalaiset tytäryhtiöt) 113) Jo vuoden 1989 ensimmäisenä puolivuotiskautena Comercial Genovén johdon kertomuksessa mainitaan: "Vienti on laskenut (. . . miljoonaa) ensisijaisesti (. . .) ja Bayerin asettamien rajoitusten ADALAT RETARD:in ja (. . .) toimitusten rajoitusten vuoksi (. . .)" 92 Seuraavien vuosien johdon kertomuksissa esiintyy säännöllisesti samaa tietoa. Näiden kertomusten tekstiä lainataan jäljempänä Bayer Espanjalta saatujen tulosten arvioinnin yhteydessä (132 kohta). 114) Comercial Genové on jatkuvassa yhteydessä muihin yrityksiin, joista CERP Rouen omistaa osia, kuten esimerkiksi HUFASAan. HUFASA piti kokouksen Bayer Espanjan johtajien kanssa yrittäen saada toimituksia. Tästä vuoden 1989 lopussa pidetystä kokouksesta laadittiin sisäinen yhteenveto: "Viimekertaisen tapaamisen jälkeen Bayerin johto ilmoitti, että se ei voi hyväksyä HUFASAn tilaamia määriä, toisaalta siksi, että ne muodostavat 50 prosenttia kotimaanmarkkinoista, toisaalta siksi, että ne ovat huomattavasti suurempia kuin muiden saman alueen yritysten tilausmäärät (. . .). Tämä antoi aihetta epäillä, että merkittävä osa tuotteista on tarkoitettu vientiin. (. . .)" 93 Tämän kertomuksen jatkosta ilmenee, että HUFASA neuvotteli tiukasti saadakseen suuremmat toimitukset väittäen, että kotimaan markkinoiden kysyntä oli suurta. Tämä katkelma toistetaan jäljempänä (127 kohta) tarkasteltaessa tukkuliikkeiden menettelytapoja, jotta ne saisivat toimituksia huolimatta Bayer Espanjan toimituskatkosta. 115) Useat Comercial Genovén ja sen ranskalaisen pääkonttorin CERP Rouenin väliset asiakirjat osoittavat, että Bayer Espanjan vaikuttimet olivat hyvin tiedossa: "Haluan saada joka viikko ADALATEn ja (. . .) laboratorioille tehtyjen tilausasiakirjojen kopiot ja sekä näitä tilauksia vastaavat toimitusasiakirjat. Yritän saada aikaan pitävät asiakirjat keskustellakseni laboratorioiden kanssa (. . .)." 94 "Viitaten tämänpäiväiseen laboratorioita (. . .) ja Bayeria koskevaan telekopioonne, annan teille sanani siitä, että pidän mahdottomana saada tarpeitamme suurempia toimituksia. Nämä laboratoriot kieltäytyvät kuuntelemasta minkäänlaisia perusteluja. Niissä tiedetään, että meille toimittavat määrät, riittävät reilusti kattamaan Espanjan markkinoiden kysynnän. (. . .)" 95 ">TAULUKON PAIKKA> (. . .) Yllä on esitetty kolmen viimeisen kuukauden aikana toimitettujen tuotteiden hämmentävä tilanne. Tiedän, että uusi tapaaminen Bayerin kanssa ei muuta tilannetta, mutta Disdasa ja Genové eivät ole saaneet yhtään ADALAT -toimitusta kesäkuun alun jälkeen. (. . .)" 96 116) Seuraavat asiakirjat osoittavat, että tavaroita ei toimitettu: "OSTOT ENGLANNIN VIENTIÄ VARTEN 13 päivänä elokuuta 90 lähettämäni viestin jälkeen olemme saaneet tuotteiden toimituksia 20 päivän aikoihin Disdasaan, Genovéen ja Hufasaan. Tilanne on nyt seuraava: >TAULUKON PAIKKA> (. . .) PS. Tässä esitetyn viimeisen päivämäärän jälkeen emme ole saaneet yhtään toimitusta." 97"Ostot Englannin vientiä varten Jos Bayerin suhteen esiintyy edelleen samoja ongelmia, niitä ei esiinny (. . .) (. . .) Muistuttaisin syyskuun ja lokakuun ADALAT-toimitusten määristä98 (seuraavat määrät, ei toimituksia lainkaan tai vähimmäismäärät tytäryhtiötä kohden)." "Olen kyllästynyt kuulemaan aina saman selityksen joka kerran kun teemme tilauksen Espanjaan.Kysyn vain mitä muuta Espanjasta on mahdollista toimittaa kuin appelsiineja ja mansikoita . . .." 99 117) Lopuksi tässä kirjeessä mainitaan: "Laatikaa ystävällisesti luettelo laboratorioista, jota teiltä on pyydetty, ja niistä, joihin laboratorio on vastannut `ei mahdollista vientiin`, lyhyesti kaikki toimittajat, joiden kanssa on vaikeuksia.Kiireellinen" 100 Vastaus on seuraavanlainen: "Ainoa laboratorio, joka sanoi meille, ettei ole mahdollista toimittaa vientiä varten on, kuten tiedätte: (. . .) Kun tilaamme muilta tuotetta, jonka myynti on markkinoillamme liian vähäistä tai huolimatta siitä, että tuote myy hyvin Espanjassa, he ymmärtävät, että jos tilaus on tavallista tarvettamme suurempi, se on tarkoitettu vientiin. Laboratoriot, joiden kanssa on ongelmia, ovat seuraavat: Bayer (. . .) Sitä vastoin (. . .) toimittaa meille kaiken tilaamamme tavaran." 101 118) Asiakassuhteissaan Comercial Genové esittää toisinaan selityksiä pahoitellakseen sitä, ettei voi toimittaa: "(. . .) Koska näiden laboratorioiden toimituksissa on esiintynyt ongelmia, olemme odottaneet tähän asti, jotta näkisimme saammeko lisää näiden tuotteiden toimituksia. Tilanne on kuitenkin nyt seuraavanlainen: me emme voi ottaa vastaan uusia ADALAT- tilauksia emmekä (. . .)- tilauksia." 102 "(. . .) Valitettavasti emme voi toimittaa teille molempia tuotteita, koska tuottajat valvovat tilauksiamme. Bayer ja (. . .) eivät halua, että heidän espanjalaiset tuotteensa esiintyvät muissa maissa, joten he eivät toimita niin paljon kuin tarvitsisimme. Varastomme riittävät vain kotimaan myyntiin." 103 "(. . .) Valitettavasti emme voi toimittaa teille haluamianne tuotteita. Tuottajat toimittavat vain pieniä eriä ADALATia, (. . .)." 104 ii) Galenica 119) Komissio on havainnut Galenicalla tehdyn tutkimuksen yhteydessä asiakirjoja, jotka osoittavat, että yritys tiesi Bayerin päämääristä: "Olen erittäin huolissani siitä, että kaupankäynti yrityksenne kanssa on muodostumassa yhä hankalammaksi, koska ette pysty toimittamaan vaatimiamme määriä ADALAT RETARD -valmistetta. Voitteko ystävällisesti selittää, miksi ette voi toimittaa tilauksiamme." 105 Galenican vastaus asiakkaalleen on seuraavanlainen: "(. . .) pyydän anteeksi, ettemme voi toimittaa yrityksellenne tekemiänne ADALAT retard -valmisteen tilauksia. Syynä tähän on se, että tuotetta valmistava laboratorio (Bayer) ei toimita meille tilaamiamme määriä, koska se haluaa välttää kaiken tämän tuotteen viennin ja sen vuoksi toimittaa ainoastaan sen määrän, jonka se arvioi meidän tarvitsevan kotimaan markkinoille." 106 iii)HEFAME 120) HEFAME on esittänyt selityksiä tyytymättömille asiakkailleen Yhdistyneessä kuningaskunnassa. Kaikkein suorimmin asia esitetään seuraavissa asiakirjoissa: "Tällä hetkellä meillä on Espanjassa suuria ongelmia ADALAT -tuotteen suhteen, (. . .) koska Bayer ja (. . .) eivät toimita meille tavaraa (. . .)." 107 "Viitaten telekopioviestiinne olen pahoillani. Tällä hetkellä Espanjassa rinnakkaisviennin tilanne on ongelmallinen ADALAT 10 mg:n, RETARD 40:n, RETARD 60:n ja myös (. . .) kohdalla. Tällä hetkellä tilanne on seuraavanlainen: ADALATin suhteen on vaikeaa ennakoida (. . .) Me voimme toimittaa 1 000 x 50 ADALAT 10 mg Ymmärrän, että ette ole tyytyväisiä näihin uutisiin, mutta tilanne on muuttunut vuodessa ja rinnakkaisviennin määrä on kasvanut ja joutunut monikansalliseen valvontaan." 108 "Bayer & (. . .): vapaakaupan esteet Meillä on ollut jo jonkin aikaa todellisia vaikeuksia saada riittäviä määriä ADALAT retard, (. . .) ja (. . .) valmisteita Espanjasta. Myönnän, että toimittajallamme on myös vaikeuksia. Näyttää jälleen kerran siltä, että Bayer ja (. . .) tekevät kaikkensa, jotta tuotteita ei olisi saatavilla Espanjassa kuin maan oletetun tarpeen verran, ja näin ollen he estävät EU:n sisäistä vapaakauppaa. Onko mitään keinoa, jota voisi käyttää näitä yhtiöitä vastaan? Jos ette voi taata sitä, että lähitulevaisuudessa pystytte toimittamaan tarvitsemamme määrän, pelkään, että meidän on siirryttävä ostamaan Italiasta tai Ranskasta." 109 iv) COFARES 121) COFARES antoi toimitiloissaan tehdyn tutkimuksen kuluessa seuraavanlaisen selonteon: "- COFARESin vientitoiminta on erittäin pieni osa yrityksen liikevaihdosta, ottaen huomioon, että useilta lääketehtailta (muun muassa BAYER) on hyvin vaikeaa saada tuotteita vientiin. - Toimiessaan hankintajohtajana BAYER määrätessä COFARESille täysin riittämättömän ADALAT-kiintiön kotimaanmarkkinoiden tarpeisiin nähden, hän uhkasi oikeustoimilla kyseisten myyntirajoitusten vuoksi. Siitä lähtien Bayer on toimittanut COFARESille riittäviä määriä kyseistä tuotetta kotimaan kulutukseen nähden." 110Tästä selvityksestä ilmenee, että COFARES taipui Bayer Espanjan vaatimukseen pysyä kotimaanmarkkinoilla. b. Tukkuliikkeet järjestäytyvät, jotta toimituksia jatkettaisiin i) HEFAME 122) Tämä yritys laati jakelujärjestelmän solmimalla sopimuksia toisten pienten tukkuliikkeiden ja apteekkien kanssa, jotka toimittivat saamansa ADALAT-toimitukset, jotka ne olivat saaneet virallisesti Espanjan markkinoille tarkoitettuja tilauksia vastaan. Nämä pienet pelkästään paikallisilla markkinoilla toimivat tukkuliikkeet eivät kuuluneet Bayer Espanjan valvonnan alaisiin tukkuliikkeisiin. Tämän menetelmän avulla HEFAMEn onnistui saada ADALATia vientiin. Asiakirjakansio sisältää tästä asiasta sopimuksen, joka on solmittu HEFAMEn ja erään pienen tukkuliikkeen välillä, jossa sovitaan erityisesti: "ULKOMAANMARKKINOITA KOSKEVA YHTEISTYÖPÖYTÄKIRJA (. . .) 3. Huolimatta edellä esitetystä sekä omien ulkomaisten asiakkaiden pyynnöstä, sen vuoksi, että se haluaa laajentaa toimintaansa uusille markkinoille, HEFAMEn on tarkoitus hankkia uusia tuotteita tai suurempia määriä nykyisiä tuotteita vientiä varten. 4. Tämän lisäksi (. . .) voi hankkia HEFAMEn ulkomaanosastolle uusia tuotteita tai lisätä tuntuvasti nykyisten tuotteiden määrää, minkä ansiosta HEFAMEn ulkomaisten asiakkaiden tarpeita voitaisiin tyydyttää suurelta osin ja HEFAMEn pääsy uusille markkinoille sekä uusien asiakkaiden hankkiminen helpottuisivat. (. . .) SOPIMUKSET (. . .) III. Tämän yhteistyön alussa (. . .) sitoutuu täydentämään HEFAMEn tuotevalikoimaa ja määrää hallussaan olevilla tuotteilla tai tuotemäärillä niin, että HEFAME voi hoitaa tavanomaiset toimitukset ulkomaisille asiakkaille. (. . .) sitoumuksen toteuttamisen helpottamiseksi HEFAMEn on ilmoitettava ajoissa tilattavista määristä: (. . .) puolestaan ilmoittaa HEFAMElle mahdollisimman pian määristä, jotka se voi toimittaa kyseisiä tilauksia varten. IV. (. . .) V. (. . .) VI. (. . .) Jos samassa tilauksessa esiintyy sekä vaikeasti saatavia tuotteita (esimerkiksi ADALAT) että helposti saatavia tuotteita, HEFAMEn vientiosasto sitoutuu tilaamaan (. . .) saman määrän helposti saatavia tuotteita kuin (. . .) toimittamia vaikeasti saatavia tuotteita ja sisällyttämään ne tilaukseen tämän pöytäkirjan IV kohdan mukaisesti. (. . .)" 111 123) Samantapainen sopimus tehtiin myös pelkästään paikallisille markkinoille suuntautuneen pienen tukkuliikkeen kanssa, joka ei siis kuulu Bayer Espanjan valvomien yritysten joukkoon. "Aloitetaan ulkomaankaupan yhteistyö molempien yritysten välillä HEFAMEn ja (. . .) välisen sopimuksen mukaisesti." (. . .). (tukkuliikettä lainattu 122 kohdassa).112 124) Komission hallussa on tietty määrä kirjeitä, jotka osoittavat, että sopimus on voimassa: HEFAMEn toimittamat tilaukset pienelle tukkuliikkeelle, toimitusehdot, telekopio, josta ilmenevät tilatut määrät, toisinaan seuraavassa muodossa "(. . .) Tilauksemme on seuraava - niin paljon ADALAT RETARDia kuin pystytte toimittamaan (. . .)" 113 Komission hallussa on myös asiakirjoja, joista ilmenevät HEFAMEn tilaukset muille pienille tukkuliikkeille, joiden välityksellä HEFAME onnistui kokoamaan pieniä määriä ADELATia. Hieman sen jälkeen kun HEFAMEn ja muiden tukkuliikkeiden yhteistyö alkoi, BAYER Espanja sai selville (ks. 109 kohta, vievien tukkuliikkeiden atk-pohjainen tunnistamisjärjestelmä) nämä muut tukkuliikkeet, jotka halusivat epätavallisen suuria toimituksia Espanjan markkinoiden "tavanomaiseen" kysyntään nähden, ja alkoi valvoa niiden toimituksia, eikä toimittanut enää kuin niiden paikallisten markkinoiden suuruisten tarpeiden kattamiseksi. ii) Comercial Genové, HUFASA ja DISDASA 125) Comercial Genové on, kuten aiemmin mainittiin, ranskalaisen CERP Rouen -yhtymän espanjalainen tytäryhtiö. CERP Rouenin tapausta on kuvailtu yksityiskohtaisesti 97-101 kohdassa. 126) Comercial Genovén tiloista on löytynyt asiakirjoja, jotka osoittavat, että CERP Rouen käytti espanjalaisia yksikköjään, Comercial Genovéta, HUFASAa ja DISDASAa, vastatakseen Yhdistyneen kuningaskunnan kysyntään. CERP Rouen toimi siis kuten kansainvälinen yhtymä, joka käytti kaikkia mahdollisuuksiaan niin Ranskassa kuin Espanjassakin, saadakseen Yhdistyneen kuningaskunnan asiakkailleen tarpeeksi suuria toimituksia. Tässä toimintatavassa espanjalaisia tytäryhtiöitä käytettiin samalla tavalla kuin ranskalaisia alueellisia toimipisteitä: niitä pyydettiin lisäämään Espanjan markkinoille suunnattuja tilauksiaan uskottavalla tavalla ja näin kootut määrät toimitettiin Yhdistyneen kuningaskunnan asiakkaille CERP Rouenin puolesta. Seuraava CERP Rouenin kirje näiden kolmen tytäryhtiön ostotoiminnasta vastaaville henkilöille vahvistaa tämän menetelmän, jota Comercial Genovén johtajat ovat kuvanneet tutkimuksen aikana: "VIENTI Lomat ovat lopulta ohitse ja toivon, että saamme jälleen tavanomaisia toimituksia kolmelle `hankalalle` tuotteellemme: voitteko aloittaa suunnittelun alusta ja yrittää saada nämä määrät. Olen kieltäytynyt ottamasta uusia asiakkaita, koska en halua lisätä tyytymättömien määrää. Tarvitsimme GENOVEn, HUFASAn ja DISDASAn kautta: 100 000 ADALAT RETARD Bte 60 tai 40 -tuotteita (. . .) JOKA KUUKAUSI, jotta voisimme toimittaa tarpeeksi tärkeimmille asiakkaillemme: (. . .) Pyydän (. . .), että sen jälkeen kun hän on tutkinut ongelmaa (. . .) ja (. . .) kanssa, meille toimitettaisiin DISDASAn ja GENOVEn ostosuunnitelmat ja (. . .) HUFASAn toimipisteiden suunnitelmat. Yrittäkäämme hyötyä parhaamme mukaan lomalta paluusta." 114 Tämän asiakirjan koko merkitys selviää, kun sitä tarkastelee Ranskassa käytetetyn tilausten jakamisen järjestelmän taustaa vasten: menetelmät ovat samankaltaisia, Disdasa ja Genové ovat pieniä organisaatioita, koska Hufasa on näitä suurempi, se jakaa tilauksensa eri yksiköilleen. 127) HUFASAn ja Bayer Espanjan kokouksesta laaditusta yhteenvedosta selviää, että tämä yritys neuvotteli tiukasti Bayer Espanjan kanssa, jotta tämä myöntäisi, että kotimaanmarkkinoiden kysyntä oli kasvanut ja se tulisi tyydyttää. HUFASA hyväksyi ulkonaisesti Bayer Espanjan perustelut: sen tulee keskittyä kotimaanmyyntiin. Yhteenveto on kuitenkin selväsanainen: tämä Bayer Espanjan luona käyty neuvottelu perusteina kotimaan markkinoiden kysyntä ei ole HUFASAlle kuin yksi keino saada vientiin tarvittavat määrät: "Keskustelun jälkeen Bayerin johtajat ilmoittivat, etteivät voi hyväksyä HUFASAN tilaamia määriä, toisaalta siksi, että ne muodostavat 50 prosenttia kotimaanmarkkinoista, toisaalta siksi, että ne ovat huomattavasti suurempia kuin muiden saman alueen yritysten tilaukset (. . .). Tämä merkitsi heidän mielestään sitä, että huomattava osa näistä tuotteista oli tarkoitettu vientiin. Näitä lausuntoja vastaan ilmoitin, että Hufasa tarvitsi huomattavia määriä ADALATia, koska: - Hufasan kohdalla ne perustuvat vuoden 1988 liiketoimintaan, jolloin ostot pienentyivät merkittävästi yrityksen ongelmien vuoksi. - koska he toimittavat todellista kysyntää pienempiä määriä, on tilattava enemmän, jotta voidaan koota varastoa, koska se on ollut tähän asti mahdotonta pienten toimitusmäärien vuoksi, josta syystä meidän on pitänyt ilmoittaa puuttuvista tilauksista. - tällä hetkellä emme ole ainoastaan saaneet markkinaosuuttamme takaisin, vaan olemme ylittäneet vuoden 1987 tason, jota voidaan pitää Hufasalle tavanomaisena vuotena. Ottaen huomioon nämä perustelut ja luja asemamme Bayeriin nähden, meille on luvattu toimittaa lisää ADALAT ret. seuraavia määriä (. . .), vaikka he eivät voi toimittaa meille kaikkea tilaamaamme Saksasta hankitun raaka-aineen vähyyden vuoksi. Tilatut määrät ovat: >TAULUKON PAIKKA> Bayer pyrkii toimittamaan tarvittavan ADALATin, vaikkei se sitoudu näihin määriin, joita se pitää hyvin suurina. Olen pyytänyt näitä määriä ottaen huomioon (. . .) antamat neuvot ja lisäten niitä 30 prosentilla. Selitettyään (. . .), että Bayer tekee parhaansa toimittaakseen suuria määriä ADALATia, muttei onnistu toimittamaan tilattuja määriä, olen pyytänyt (. . .), että hän vähentää hieman Bayerilta tilattavia määriä, koska he eivät ottaneet huomioon tilaustamme, ja että me olimme tehneet Bayerin kanssa sopimuksen säilyttääksemme suurimmat ADALATin toimitusmäärät, ei tule osoittaa lukuja, joita ei olisi mahdollista hyväksyä Hufasalle sopivina, ja jotka ilmaisisivat kiinnostuksen viedä suuri osa tuotteista. Tästä syystä olen sitä mieltä, että olisi tärkeämpää saada toimitus ADALATia vientiä varten erittäin luotettaviin lukuihin perustuen kuin ylläpitää suurta tilausmäärää, jota ei kuitenkaan toimiteta. Tärkeää on se, mitä toimitetaan, ei kä , mitä tilataan. Tässä on epäilemättä selitys sille, miksi (. . .) tilaa vähemmän kuin oli ennakoitu." 115 128) CERP Rouenin seuraava kirje espanjalaisille tytäryhtiöilleen käsittelee samaa huolenaihetta: Bayer Espanjan kanssa on neuvoteltava tiukasti. "VIENTITUOTTEET Tiedän, että tämä aika on vaikeaa, mutta me saamme pienempiä määriä tuotetta kuin koskaan aikaisemmin, eikä minusta näytä siltä, että yhteyksiä lääketehtaisiin olisi lisätty tilanteen parantamiseksi. Tilanne on huonontunut maaliskuun alusta lähtien. Pyytäisiin, että asiasta vastaavat ottaisivat henkilökohtaisesti yhteyttä (. . . Bayer ja . . .) ja ilmoittaisivat tapahtumista suoraan minulle. (. . .) Kaikki lääketehtaat eivät voi olla vararikossa samanaikaisesti. Pahoittelen, että joudun puuttumaan taas asiaan: myyntimäärä on kuitenkin saavutettava." 116 129) Seuraavat asiakirjat vahvistavat yrityksen ponnistelut: "Viitaten tämänpäiväiseen (. . .) ja BAYERin laboratorioita koskevaan telekopioviestiinne annan teille sanani siitä, että pidän mahdottomana sitä, että saisimme tarpeitamme suurempia toimituksia. Nämä laboratoriot eivät kuuntele mitään perusteluita. Niissä tiedetään, että niiden toimittamat määrät ovat riittävän suuria kattamaan reilusti Espanjan markkinoiden kysynnän." 117 Loppuosa edellä lainattua (117 kohta) kirjettä, jossa luetteloitiin laboratoriot, jotka haittaavat rinnakkaiskauppaa, osoittaa, että Comercial Genové yritti kuitenkin saada toimituksia käyttämällä Bayer Espanjan mielestä uskottavan Espanjan markkinoiden kysynnän kasvun menetelmää ja sai näin, erittelemättä tapauskohtaisesti miten, tavaraa DISDASAan, joka on saman yhtymän toimipiste (tätä menetelmää on selitetty aiemmin 97-101 kohdassa CERP Rouenin yhteydessä): "(. . .) jos haluamme tuottetta, joka menestyy hyvin markkinoillamme, meidän tulisi tilata sitä tavanomaisten tilaustemme välissä, mutta jos se on harvinainen tuote, emme onnistu salaamaan sitä. Toisaalta saamme DISDASAlta tavaraa." 118 iii) Galenica 130) Myös Galenica on vahvistanut suullisesti komission edustajille, että sillä oli vaikeuksia saada toimituksia. Lisäksi "Yhteenvetoja vaikeista tuotteista" löydettiin sen toimitiloista tarkistuksen aikana. Nämä yhteenvedot ovat seuraavanlaisia: ">TAULUKON PAIKKA> " 120 Ottaen huomioon yhteyden ja toisten tukkuliikkeiden yksityiskohdittain tarkastellut käytännöt, tämä asiakirja osoittaa, että Galenican tilaukset oli jaettu kolmelle yhtymän yksikölle, jotta tuotetta saataisiin kohtuullinen määrä. iv) COFARES 131) COFARES on ilmoittanut vastaamalla komission edustajien kysymyksiin tämän yrityksen tiloissa tehdyn tutkimuksen kuluessa, että se keskittyi mieluummin kotimaanmarkkinoille ottaen huomioon Bayer Espanjan painostuksen (ks. edellä 121 kohta). 2.4. Tulokset a. Comercial Genovén tapaus 132) Comercial Genovén johdon kertomus vuoden 1989 ensimmäiseltä puolivuotiskaudelta osoittaa: "(. . .) Vienti on laskenut (. . . miljoonaa) ensisijaisesti (. . .) ja Bayerin asettamien rajoitusten vuoksi ADALAT RETARDin ja (. . .) toimitusten osalta" Ero on ollut vielä suurempi viennin osalta, sillä odotettiin (. . .) miljoonan liikevaihtoa mutta edellä mainittujen toimitusongelmien vuoksi saavutettiin vain (. . .) miljoonaa.121 Comercial Genovén johdon kertomus vuodelta 1990 osoittaa: "Viennin osalta riittävien tuotemäärien saaminen kysynnän tyydyttämiseksi on yhä vaikeampaa, minkä vuoksi vienti on laskenut viime vuodesta. Suurin osa myynnistä onkin tapahtunut kotimaanmarkkinoilla." 122 Comercial Genovén johdon kertomus vuodelta 1991 osoittaa: "Tilanne kotimaanmarkkinoilla on kehittynyt tyydyttävästi, ja kasvu on ollut 25,2 prosenttia, kun taas viennin osalta on ollut vaikeuksia (- 25,8 prosenttia) sen takia, että lääketehtailta on ollut vaikea saada tuotteita vientiä varten." 123 133) Useat asiakirjat osoittavat toisaalta, että Comercial Genové kieltäytyi vastaanottamasta Yhdistyneen kuningaskunnan asiakkaiden tilauksia, kuten esimerkiksi tämä kirje: "Valitettavasti emme voi hyväksyä yhtään uutta tilausta ADALAT RETARDista, (. . .), niin kauan kuin tilannetta Espanjassa ei ole selvitetty (. . .)." 124 134) Samaten tutkimuksen yhteydessä talteen otetut laskut osoittavat, että toimitukset ovat harvinaisia ja vaikeita. b. Galenican tapaus 135) Tutkimuksen aikana kerättiin kuukausittaiset yhteenvedot "vaikeista" tuotteista helmikuusta 1991 elokuuhun 1993. Nämä yhteenvedot osoittavat, että ADALATin toimitukset olivat niin pieniä kuin mahdollista (joitakin satoja laatikkoja kuukaudessa, usein ei yhtään mitään). c. HEFAMEn tapaus 136) HEFAMEn johto on ilmoittanut vastauksena komission edustajien kysymyksiin tutkimuksen kuluessa, että ADALATin toimituksia vähennettiin huomattavasti vuodesta 1989 alkaen. d. COFARESin tapaus 137) Komission edustajien pyynnöstä COFARES laati yhteenvedon myynnistään vientiin, joka pysytteli vähimmäistasolla vuodesta 1989 alkaen: ">TAULUKON PAIKKA> " 125COFARES hyväksyi Bayer Espanjan ehdottaman ohjelman ja pysyi pelkästään Espanjan kotimaanmarkkinoilla. 3. Yhdistynyt kuningaskunta: Yhdistyneeseen kuningaskuntaan rinnakkaistuontia harjoittavien yritysten yksilöiminen 138) Bayer UK:n sisäinen muistio 26 päivältä heinäkuuta 1990 osoittaa: "Seurauksena äskettäisestä keskustelustamme liittyen ADALATin rinnakkaistuonnin alkuperämaihin ja hintaeroihin ympäri Eurooppaa, olen tutkinut seuraavat liitteenä olevat asiat: 1. ADALATin hintavertailu eri puolilla Eurooppaa (lähde: Bayer Leverkusen/Markkinointi tiedot). 2. IMS Data (BPI huhtikuu 1990). 3. Taylor Nelson parallel Imports Monitor - tiedot alkuperämaasta (kuviot). Olen käyttänyt hinnoittelutietoja vertaillakseni pakkauskokojen hintoja vastaavaan Yhdistyneen kuningaskunnan hintaan, jotta löytäisin todennäköisimmän lähteen kullekin ja vastaavat hintojen erot. Olen myös käyttänyt IMS ADALAT PI:n tietoja 12 kuukauden ajalta huhtikuuhun 1990 asti, jotta näkisin, mitkä ovat Yhdistyneessä kuningaskunnassa yleisimmät rinnakkaistuodut pakkauskoot. Tietojen tarkastelu osoitti seuraavaa: ADALAT retard 20 30 tabletin pakkaukset mudostivat suurimman osuuden ADALAT retardin rinnakkaistuonnista kahdentoista kuukauden aikana ennen huhtikuuta 1990. Edullisimmat alkuperämaat näyttäisivät olevan Ranska ja Kreikka. 60 tabletin pakkauksia näyttää olevan saatavilla vain Espanjassa ja huomattavasti halvempaan hintaan (so. indeksikuvio 66). Näiden pakkausten myynti oli kyseisen jakson aikana 2,4 miljoonaa Englannin puntaa (NHS hinnat). Tämä heijastuu pitkälti Taylor Nelsonin osoittamien tietojen alkuperämaa trendeihin (katso kuvio). Ranska ja Italia ovat säännöllisiä joskin epävakaita rinnakkaistuonnin lähteitä, Espanja on lisännyt huomattavasti osuuttaan vuoden 1989 kuluessa, ja vastaa luultavasti kaikista 60 tabletin pakkauksista. ADALAT 5 mg ADALAT 5 mg:n osuus rinnakkaistuonnin kokonaisuudesta on hyvin vähäinen. 50 mg:n pakkauskoko on yleisin ja se on halvin Espanjassa ja Belgiassa. ADALAT 10 mg Suurin osa 10 mg:n rinnakkaistuonnista tänä aikana oli 50 tabletin pakkauksia. Tällä hetkellä edullisimmat Euroopan maat tälle pakkauskoolle ovat Espanja ja Portugali, Italian ja Belgian hinnat ovat myös vastaavaa Yhdistyneen kuningaskunnan hintaa alempia. 30 kappaleen pakkauksia tuodaan myös rinnakkaistuontina ja ne ovat huomattavasti halvempia Ranskassa. Taylor Nelsonin toimittamat tiedot kuvastavat selvästi, että Espanjan osuu